Bhojpuri Spl: किसान आंदोलन के नाम पर ई सब का भईल दिल्ली में? बदनामी के अलावा का मिली? What will be achieved by demonstrating might in Delhi in the name of Kisan movement Farmer protest – News18 हिंदी\nआखिर किसान लोग एह हिंसक प्रदर्शन के जरिए का देखावल चाहत बा?\nआखिर जवन आशंका रहें उहे भइल. पूरा देश दिल्ली के राजपथ पर 72वां गणतंत्र के जश्न मनावत रहे, ओने दिल्ली के आईटीओ चौक पर पुलिस आ किसानन के बीच गुरिल्ला युद्ध चलत रहे.\nLast Updated : January 26, 2021, 21:25 IST\nंआखिर जवन आशंका रहें उहे भइल. पूरा देश दिल्ली के राजपथ पर 72वां गणतंत्र के जश्न मनावत रहे, ओने दिल्ली के आईटीओ चौक पर पुलिस आ किसानन के बीच गुरिल्ला युद्ध चलत रहे. देश में कबो अइसनो स्थिति पैदा होइ, एह खातिर ना गणतंत्र के स्थापना भइल रहे, न अइसन उम्मीद रहे. एक तरफ देश के स्वाभिमान के रक्षा खातिर शौर्य पराक्रम के प्रदर्शन तो दूसरी ओर लगभग दो महीने से ज्यादा समय से दिल्ली के बार्डर पर चल रहल किसानन के शान्तिपूर्ण प्रदर्शन के अचानक ऐन 26 जनवरी के दिन हिंसक प्रदर्शन में तब्दील हो गइला के वजह. का एह साल साल के गणतंत्र दिवस के एहि रूप में याद करेके सपना गणतंत्र के विधाता लोग देखले रहे? का अइसन स्थिति में आपसी संवाद अउर सहमति से कवनों समस्या के समाधान निकल सकता?\nशायद अइसने अनहोनी आ लोकतंत्र के विद्रूपता के ख्याल करिके भोजपुरी के कवि रामविचार पांडे जी लिखले रहिनि कि ऐ हमार छब्बीस जनवरी, बाकी बाटे का कुछ अउरी. ई अवसर कुछ नया संकल्प लेके आगे बढ़े के रूप में याद कइल जाला. दुनिया के नजर में देश के छबि के नुकसान पहुंचा के जवन कुछ भी हासिल होई ओकर भरपाई अनाज पर एमएसपी के कवनों कीमत, चाहे कानून के कवनों गारंटी से त ना पूरा कइल जा सकेला. अभी अपना देश के लोकतंत्र में अतना गुंजाईश बा कि बातचीत से कवनो समाधान निकल सकेला. इहे लोकतंत्र के खूबसूरती भी ह. लेकिन आज दिल्ली के सड़क पर जवन डरावना दृश्य देखात, ओकरा के देखी के ई लागत बा कि मुठ्ठीभर लोग अपना मनमउजी तरीका से देश में लोकतंत्र के नया रूप देबे के कोशिश करत बा. खासकर अइसन अवसर पर जब देश एकओर कोरोना के संकट से उबरे के कोशिश में लागल बा, त देश के सीमा पर चीन के साथ मुब्तिला बा.\nसंकट चौतरफा बा. समाधान खाली सरकार के मुहँ जोहला से ना होई.समाज के आगहूं आवे के होई, आ देश के मौजूदा संकट से उबरे खतिर समझ भी बढ़ावे के होई.खाली जिद,हठ आ हिंसा से कवनों आंदोलन के बदनामी आ अराजक होखे के खतरा बढ़ जाला, जवन 26 जनवरी के राष्ट्रीय पर्व के अवसर पर देखाइल.जवन बात पहिले खाली चर्चा में रहें, ओकर प्रत्यक्ष परदर्शन हो गइल.अबतक किसानन के आ राज्य के धैर्य के परीक्षा होत रहें.अब कहीं ताकत के आजमाइश होई, तब नतीजा का निकली? एकर आसानी से अनुमान कइल जा सकेला. तब राज्य कानून के हवाला देकर कवना हद तक जाइ,एकर कल्पना ना कइल जा सके. फिर संविधान में कवनों संसोधन, परिवर्तन के संभावना ना रहीं.खेती किसानी पर त पहिले ही से संकट बढ़ल बा, किसानन के वर्गीय एकता पर भी सवाल खड़ा हो जाई.\nकिसान आंदोलन के नेता लोगन के ई बात हमेशा ध्यान में रखें के चाहीं कि देश के आजादी बड़ा कुर्बानी के बाद हासिल भइल बा, एह आजादी पर कवनो संकट तब पूरा देश एक साथ खड़ा हो जाई, पूरा बैर, भय, भेद भुला के. ई सवाल एह से महत्वपूर्ण बा कि तिरंगा के आन-बान-शान की रक्षा के खातिर राष्ट्रीय पर्व मनावल जाला, आ मार्च पास्ट,सैलूट के जरिये देश के सेना के शौर्य पराक्रम के दिल्ली के राजपथ पर आ पदेशन के राजधानी,जिला तहसील से लेकर गांव गांव तक तिरंगा फहरावल जाला. तिरंगा के आड़ में तिरंगा के चुनौती देला के मतलब देश के आजादी आ देके संविधान के राष्ट्रीयपर्व पर खलल मानल जाइ. ई देश के इतिहास में जरूर दर्ज होई.बाकी एगो काला अध्याय के रूप में. आखिर सन् 1929 में रावी के तट पर पूर्ण स्वराज हासिल करके लक्ष्य आ 26 जनवरी के हर साल स्वाधीनता दिवस के रूप में मनावे संकल्प अइसने दिन देखे खातिर त न लिहल रहें.\nएह देश संविधान के व्यवस्था बा, लोकतंत्र के मर्यादा बा तबे एक सामान्य आदमी देश के उच्च से उच्च पद प्राप्त कर सकेला,आपन बात कहीं सकेला,लागू कर सकेला मनवा सकेला. का आज दुनिया की बड़ी ताकत चीन में भी राष्ट्रीय पर्व के कवनों अवसर पर राजधानी बीजिंग में अइसन हिंसक प्रदर्शन इजाजत हो सकेला? सन्1989 थेयाँनमान चौक पर लोकतंत्र के समर्थन में भइल धरना प्रदर्शन के का हश्र भइल? दुनिया भूला गइल. दुनिया के मानल जानल उद्योग पति जैक मां चीन कइसे निपटत बा ई दुनिया के लो देखत नइखे?हांगकांग, आ ताइवान के लेके चीन के विस्तारवादी रवैया से दुनिया परचित नइखे?अपने देश में किसानन जइसन हिंसक प्रदर्शन के नजारा दिल्ली के बॉर्डर आ टी ओ चौक पर 26 जनवरी राष्ट्रीय पर्व के दिन दिखाई दिहल ओकरा के देखि के एगो कविता के पंक्ति याद आवत बा के लोकतंत्र का अंतिम क्षण हैं , कहकर आप हंसे.किसान सघर्ष समिति जवन कल तक सरकार के हार आ किसानन के जीत के रूप में आपन बात मानला के प्रदर्शन 26 जनवरी के कइल चाहत रहल हा ओकरा के कवना रूप में दर्ज कइल जाइ?\nअपना सत्य खातिर मर मिटे के संकल्प भारतीय शास्त्रन में उपलब्ध बा, बाकी झूठ आ वादा खिलाफी के का सजा मुकर्रर कइल बा ?ओकर सजा भुगते खातिर किसान संघर्ष समिति के नेता लोगन के तैयार रहें के चाही.ना त पिछला दू महीना से अधिका समय से शांतिपूर्ण तरीका से चलत आवत आंदोलन उहे हश्र होई जवन अबतक के किसान आंदोलनन के भइल बा.बातचीत के रास्ता आ दबाव खातिर हिंसक प्रदर्शन दूनो एक साथे ना चल सकें.एह बात के जतना जल्दी एहसास किसान संघर्ष समिति के नेता लोगन के हो जाइ, उतने किसानन के हित में अच्छा रहीं.दक्षिण अफ्रीका से भारत आने के बाद महात्मा गांधी के सत्याग्रह की कठिन परीक्षा तीन कठिया नील के खेती के मुद्दे को लेकर भइल गांधी जी के संकल्प के पूरा जीत भइल. खेड़ा किसान आन्दोल, बरदोल किसान आंदोलन, बाबा रामचंद्र के नेतृत्व में अवध किसान आन्दोल अपना मूल चरित्र में किसान सत्याग्रह आ अहिंसा के बदौलत सफलता अर्जित भइल रहें.\nगांधीजी के सत्याग्रह से भी इहे सबक लिहल जा सकेला कि अगर विरोधी बीस बार वादा खिलाफी करें, तब भी बातचीत की गुंजाइश बरकरार रहें के चाहीं. गांधीजी के इहो विचार रहें किसान कभी किसी का गुलाम नहीं रहा हैं.यह भी अहिंसा की नीति सबसे कारगर तरीका से किसान आ महिलाओं के बीच लागू हो सकता हैं.परसवाल बा कि आज दिल्ली राष्ट्रीय पर्व के दिन किसानन के जवन रूप देखाई दिहल हा ओकरा के राष्ट्रपिता महात्मा गांधी के किसानन के बारे में जवन विचार रहें ओकरा आलोक जायज ठरावल जा सकेला? का किसान सघर्ष समिति के नेता लोग किसानन के अइसन धतकरम खतिर माफी माँगी? बहुत दिन तक वादाखिलाफी करके गणतंत्र के चेहरा पर कालिख पोते के ई प्रयास भुलाइल ना जा सकें. एह जख्म भरे के जिम्मेदारी अब किसान आंदोलन का किसान नेता लोगन पर बा.इहे ना अब भविष्य के कवनों किसान आंदोलन के सामने ई सवाल तारी रहीं. (लेखक मोहन सिंह जी वरिष्ठ पत्रकार हैं.)\nTags: Bagpat, Bhojpuri, Delhi, Farmer Protest, Kisan Andolan, New Delhi, UP, उत्तर प्रदेश, झारखंड, नोएडा, पटना, रांची, लखनऊ, वाराणसी\nFIRST PUBLISHED : January 26, 2021, 21:25 IST


पत्नी का साथे पहिला बेर परदा पर अइले रवि किशन – Anjoria\nपत्नी का साथे पहिला बेर परदा पर अइले रवि किशन\nभोजपुरी फिल्मन के सदाबहार सुपर स्टार रवि किशन खातिर आठ जुलाई के दिन खुशियन से भरल होई काहे कि एह दिन ऊ पहिला बेर अपना धर्म पत्नी प्रीति किशन का साथे छोटका परदा पर साथ साथ नज़र अइहन, भोजपुरी मनोरंजन चैनल महुआ के चर्चित शो के बनी करोडपति के सिल्वर जुबली एपिसोड के अउरी रोचक बनावे आ ओकरा के अउरी लोकप्रिय बनावे खातिर रवि किशन के पत्नी के साथ आमंत्रित कइल गइल बा हॉट सीट पर बइठे ला.\nपिछले दिने एह एपिसोड के शूटिंग कोलकाता में भइल. शो के होस्ट शत्रुघ्न सिन्हा का सोझा रविकिशन दंपत्ति अपना पारिवारिक जीवन के कुछ खुशी दर्शकन का साथे बटीहे. एह शो में ऊ साढ़े बारह लाख के इनाम जीतलन. ई पहिला मौका रहे जब रवि किशन अपना पत्नी प्रीति का साथे कवनो शो के हिस्सा बनले. हालांकि एकरा पहिले इमेजिन टीवी के शो राज़ पिछले जन्म का में प्रीति किशन दर्शक दीर्घा में अपना पति के पूर्व जन्म का राज जाने खातिर शो में शामिल रहली. लेकिन बतौर प्रतिभागी ई पहिला बेर रहल जब दुनु पति पत्नी एक साथ स्टेज पर अइले. प्रीति खातिर ई लमहा बहुते खास रहल काहे कि ऊ रवि किशन का फ़िल्मी जीवन में कबहियो कवनो दखल ना देसु. बतावल जा सकेला कि प्रीति किशन फ़िल्मी परिवेशे में पलाइल पोसाइल रहली. उनकर पिता स्वर्गीय रमण पाण्डे प्रसिद्ध फिल्म पत्रकार, प्रचारक आ फिल्म निर्माता रहले.\nशो के प्रसारण महुआ टीवी पर ८ जुलाई शुक का दिने रात नौ बजे से देखावल जाई.\nPrevious Post: बतकुच्चन १७\nNext Post: Ravi Kishan and his wife togather on the screen\nrvi bhai & bhabhi ji aap dono ko sadar charan sparsh hame aur hmra patni(ardhangni ji) ke kitna khushi hui ki aap dono ko ham dono keshe btaa ham dono bhai Manoj ji ka bahut hi bra phen the lekin aaj ke bani karor pati ke bad aap dono hamare dil me jagah le liaa he ”bhagvan kare aap sabhi hmesha-hamesha khush rahe,\nW/O- MEERA GUPTA


जेकर बैरी चैन से सोये ओहके जियला पर धिक्कार – Anjoria\nजेकर बैरी चैन से सोये ओहके जियला पर धिक्कार\nअक्टूबर 5, 2011 फांसी के सजा\nआजुकाल्हु पश्चिमी देशन, खास कर अमेरिका में एगो बहस चलत बा कि का फांसी के सजा जायज ह ? अमरीका में 1970 से पहिले फांसी के सजा पर पाबंदी रहे बाकिर 1970 में सुप्रीम कोर्ट ओकरा के लागू कर दिहलसि आ अब फेरु एहपर सवाल उठावल जात बा. लेकिन ओहमें कतहियों ई बहस नइखे कि देशद्रोहियन के फांसी ना दिआव. लेकिन हमनी का देश भारत में संसद पर हमले के दोषी अफजल गुरु के माफ करवावे के घटिया राजनीतिक स्वार्थ ला राष्ट्रीय दल कांग्रेस भाजपा आ स्थानीय दल नेशनल कान्फ्रेंस अउर पीडीपी जवना तरह के शर्मनाक भूमिका निभवले ओकरा के देखत इहे कहल जाई कि एह सब में राष्ट्रीय स्वाभिमान अउर राष्ट्रप्रेम के कवनो जज्बा नइखे.\nएक त अफजल गुरु के माफ करे वाला प्रस्ताव विधानसभा में आवहीं के ना चाहत रहे आ अगर आइये गइल त चारों राजनीतिक दल के फर्ज बनत रहे कि ऊ सर्वसम्मति प्रस्ताव पारित करवते कि अफजल के जल्द से जल्द फाँसी दे दिहल जाव. बाकिर ईलोग अइसन माहौल बनवलसि कि कवनो चरचे ना हो पावे. भाजपा के नारेबाजी ओह प्रस्ताव के विरोध मानल जा सकेला बाकिर कांग्रेस प्रस्ताव के विरोध कइल का जगहा भाजपा विधायकन के सदस्यते खतम करावे के माँग करे लागल. कांग्रेस के ई माँग कवनो दोसरा दिने दोसरा मौका पर जायज मानल जा सकत रहे बाकिर ओह दिन एकर मकसद रहल कवनो तरह से चरचा टार देबे के. काहे कि नेशनल कान्फ्रेंस के सहयोगी कांग्रेस के मालूमे नइखे कि एह प्रस्ताव के विरोध कइल जाव कि समर्थन.\nजहां ले नेशनल कान्फ्रेंस के सवाल बा त ई आग ओकरे लगावल ह आ राजीव गांधी के हत्यारन को क्षमादान देबे के तमिलनाडु एसेंबली के प्रस्ताव के बाद उमर अब्दुल्ला शोशा के छोड़ल शोशा निर्दलीय विधायक शेख अब्दुल राशिद ले उड़ले. विपक्षी पीडीपी के विधायक एह क्षमादान के समर्थन में रहले. लोकतंत्र में न्याय के हर दरवाजा सबका ला खुलल रहे के चाहीं, मगर अफजल, भुल्लर आ राजीव गांधी के हत्यारन के माफी दिलवावे खातिर वोट के जवन गंदा राजनीति कइल जात बा ऊ आगा चल के देश खातिर खतरनाक होखी. हमनी के राष्ट्र के छवि पहिलही से एगो डरपोक राष्ट्र के बन गइल बा आ आहिस्ता-आहिस्ता ई छवि दब्बू नालायक देश के बन जाई.\nएहले बेसी शर्म के बात का हो सकेला कि चार-छह गो हथियारबंद लोग ओह तरफ से आवेले, हमनी के संसद के उड़ावे के साहस करेले, हाथ में रायफल लिहले सैकड़ों लोग के मार देबेले आ हमनी के नेता ओकनी के बचावे में लागल बाड़े. ई देश के जनता के मुँह पर तमाचा बा आ कानून से बदतमीजी.\nजाके बैरी चैन से सोये\nवाके जीवन पर धिक्कार\nस्टीव, तुम्हीं सो गये दास्ताँ कहते कहते\nOne thought on “जेकर बैरी चैन से सोये ओहके जियला पर धिक्कार”\nindar kumar कहते हैं:\nअक्टूबर 13, 2011 को 2:08 पूर्वाह्न पर


DC vs RR Live: अश्विन ने दिलाई दिल्ली को तीसरी सफलता, डेविड मिलर हुए आउट\nBhojpuri: फिल्म में भोजपुरिया स्टार्स पर भारी पड़ेलन संजय पाण्डे, आज ह बर्थडे\nभोजपुरी सिनेमा (Bhojpuri Cinema) के साथे हिन्दी टीवी उद्योग (Hindi TV Industry) आ रंगमंच के एगो नामी आउर प्रतिभावान अभिनेता (Talented Actors) के आज बात करे जा तानी जिनकर आज जन्मदिन ह. अपना हर फिल्म में किरदारन के एगो नया अंदाज, नया कलेवर में प्रस्तुत करे वाला अभिनेता संजय पाण्डेय भोजपुरी (Sanjay Pandey Bhojpuri) के एगो स्थापित कलाकार बाड़ें बाकिर उनका उ सम्मान ना मिलल, जवना के उ काबिल बाड़ें....\nमनोज भावुकMarch 12, 2021,5:20 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri Special: महाशिवरात्रि विशेष- सगरे बदनवा में साँप रे साँप...\nशिव (Lord Shiva) भोजपुरी लोक जीवन (Bhojpuri Culture) आ लोक कला के हर भाग में मिल जानी. शिव के तांडव नृत्य (Shiva Tandav) आ उहां के डमरू से निकलल ध्वनि ही एह ब्रह्मांड में कला आ संगीत के सर्जक बा. शंकर के नटराज रूप के पूजा हर कला में कइल जाला....\nमनोज भावुकMarch 11, 2021,1:00 pm IST उत्तर प्रदेश, बिहार, झारखंड, भोजपुरी न्यूज़\nBhojpuri Spl: कहे के त सभे केहू आपन... लेकिन सुसाइड के सूचना भी टीवी से मिलेला\nएतना बड़ा कम्युनिकेशन गैप त हिंदुस्तान-पाकिस्तान भा हिंदुस्तान-चीन के बीच भी नइखे. आदमी अपना आपे में सिमट-सिकुड़ गइल बा. डिजिटल युग में त अउरो. तब गाँव से उम्मीद रहे. ओहू में अपना घर-परिवार आ गोतिया-देयाद से, कुछ बेसिए. ...\nमनोज भावुकMarch 10, 2021,3:43 pm IST उत्तर प्रदेश, बिहार, झारखंड, भोजपुरी न्यूज़\nऔरत के सम्मान देबे वाला, ओकरा के फिल्म में महत्वपूर्ण स्थान देबे वाला भोजपुरी सिनेमा औरत के सामान बना देहले बा. आधुनिक दौर के अधिकांश फिल्म औरत खातिर गाली बा, ई साँच बा लेकिन अइसनो नइखे कि नारी प्रधान फिल्म भा स्त्री के अस्मिता आ संघर्ष के देखावे वाला फिल्म नइखे बनल....\nमनोज भावुकMarch 8, 2021,10:13 pm IST मनोरंजन, भोजपुरी न्यूज़\nलंदन में आज कए गो भोजपुरी फिलिम अउर एलबम के शूटिंग होत बा. भोजपुरी इंडस्ट्री के बड़-बड़ स्टार ओहिजा जाके आपन फिलिम शूट करेला अउर उनकरा भरपूर प्यार भी मिलेला. लेकिन आज से 16 साल पहलि अइसन संभव ना रहे. जानीं एह आलेख में... आखिर कइसे इ सभ संभव भइल....\nमनोज भावुकFebruary 22, 2021,4:40 pm IST उत्तर प्रदेश, बिहार, झारखंड, भोजपुरी न्यूज़\nBhojpuri : अजय देवगन से लेके निरहुआ-खेसारी सबके ललकरलें,कथा भोजपुरिया विलेन के\nभोजपुरी सिनेमा (Bhojpuri Movie) में फिलिम के हीरो (Bhojpuri Actors) और खलनायक (Bhojpuri Villains) दूनों के जबरदस्त रोल होखेला. इहे दूनो लोग कवनो फिलिम के अपना कंधा पर खींचके ओकरा के सुपरहिट बनावे ला. आज एह पैकेज में हम रउआ सभे के भोजपुरिया फिलिम के कुछ अउर विलेन के बारे में बतावे जात बानीं....\nमनोज भावुकFebruary 17, 2021,3:28 pm IST उत्तर प्रदेश, बिहार, झारखंड, भोजपुरी न्यूज़\nBhojpuri: रोड पर बल्ब बेचे वाला जब बनल भोजपुरी फिल्म के एक्शन स्टार यश कुमार\nहीरो बने खातिर भोजपुरी फिलिम के एक्शन स्टार यश मिश्रा (Bhojpuri Action Star Yash Mishra) अपना माई के पर्स से 150 रुपया लेके मुंबई भाग गइलें. सोचलन कि सुघर चेहरा देखके उनका फिलिम में काम मिल जाई, लेकिन एह खातिर खूब संघर्ष करे के पड़ल. आज 12 फरवरी के उनकर जन्मदिन ह....\nमनोज भावुकFebruary 12, 2021,3:16 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri Spl: खूबसूरत हीरोइन हई अक्षरा सिंह, उनकर मम्मी-पापा ह खतरनाक विलेन!\nभोजपुरी सिनेमा के खूबसूरत अभिनेत्री अक्षरा सिंह (Actress Akshara Singh) फिलिम में लीड एक्ट्रेस के रोल निभावेली, लेकिन उनकर मम्मी (Neelima Singh) अउर पापा विपिन सिंह (Vipin Singh) खतरनाक विलेन ह लोग...फिलिम में. रियल जिंदगी में त बहुत मिलनसार, हंसमुख आ नेक दिल इंसान ह लोग....\nमनोज भावुकFebruary 11, 2021,3:53 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri: सुशील सिंह से अनूप अरोड़ा तक, फिलिम में खलनायकी से जीत लेलें दिल\nभोजपुरी फिलिम में अवधेश मिश्रा (Awadhesh Mishra) आ संजय पाण्डेय (Sanjay Pandey) के अलावा अनूप (Anoop Arora) अरोड़ा अउर सुशील सिंह (Sushil Singh) भी अपना खलनायकी से दिल जीत लेलें. लोग इनका दमदार एक्टिंग के फैन हो जाला....\nमनोज भावुकFebruary 10, 2021,4:05 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri Spl: भोजपुरी सिनेमा के महाखलनायक बाड़न अवधेश मिश्रा अउर संजय पाण्डेय\nभोजपुरी सिनेमा के आधुनिक युग के खलनायिकी के समझे खातिर हम एह दौर के कुछ स्थापित आ लोकप्रिय विलेन से उनका सफर आ किरदार पर विस्तार से बातचीत कइनी. आज बात एह दौर के दू गो महा खलनायक अवधेश मिश्रा अउर संजय पाण्डेय के. जे अपना अदायगी से दिल जीत ले लें....\nमनोज भावुकFebruary 9, 2021,4:32 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri: मिलीं भोजपुरी फिलिम के एंटी हीरोज से, विजय खरे कहात रहन अमरीश पुरी!\nभोजपुरी फिल्म (Bhojpuri Cinema) में एक से बढ़कर एक एंटी हीरोज (Anti Heroes of Bhojpuri) बाड़न, जे अपना दमदार एक्टिंग से खलनायकी के मिसाल कायम करेलन जा. विजय खरे (Vijay Khare) के उनकर नेचुरल एक्टिंग के कारण भोजपुरी फिलिम के अमरीश पुरी (Amrish Puri) कहल जात रहे....\nमनोज भावुकFebruary 8, 2021,4:19 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri: पुण्यतिथि पर पढ़ीं भोजपुरी के पहिला सुपरस्टार सुजीत कुमार के सफरनामा\nआज सुजीत कुमार (Sujit Kumar) के पुण्यतिथि ह. उहांके भोजपुरी फिल्म के पहिला सुपरस्टार रहीं. सुजीत कुमार जी एक बार मनोज भावुक (Manoj Bhawuk) के इंटरव्यू देले रहीं. ओह दौरान उहांके भोजपुरी से लेके हिन्दी फिल्म पर भी बात कइले रहीं. पढ़ीं एगो आलेख......\nमनोज भावुकFebruary 5, 2021,5:04 pm IST मनोरंजन, उत्तर प्रदेश, बिहार, झारखंड, भोजपुरी न्यूज़\nBhojpuri Spl: अच्छा नइखे भोजपुरी गाना में जातिसूचक शब्द के प्रयोग\nआपन भोजपुरी समाज (Bhojpuri Society) त अइसन कबो ना रहे. इहाँ त हँसी-मजाक करे वाला देवर भउजाई के गोड़ प अबीर लगा के आसिरबाद लेला. महतारी के दर्जा देला. गाँव में कवनो जाति के स्त्री बेटी-पतोह, बहिन-फुआ, भउजी-चाची-ईया होली....\nमनोज भावुकFebruary 3, 2021,12:15 pm IST मनोरंजन, उत्तर प्रदेश, बिहार, झारखंड, भोजपुरी न्यूज़


October 2013 – Page3– टटका खबर\nसिवान 26 अक्तूबर (वार्ता) सिवान जिला के बसंतपुर इलाका में इंटर के एगो छात्र के पीट.पीट के हत्या क दीहल गइल. पुलिस सूत्र बतवले कि लकड़ीपरौली साह टोला के बाइस साल के रोहित कुमार मिश्र के काल्हु रात कुछ लोग घर से बोला के ले गइल आ ओकरा के पीट पीट के मुआ दीहल. जब\nहैडपंप के पानी पीयला से नौ गौ बच्चा समेत एगारह जने बीमार\nभभुआ 26 अक्टूबर (वार्ता) कैमूर जिला के दुर्गावती इलाका के खमीदौरा मध्य विद्यालय मे हैडपंप के पानी पीयला से नौ गो बचवन समेत एगारह लोग के तबियत खराब हो गइल बा. पुलिस बतवलसि कि नौ गो विद्यार्थी, एगो शिक्षक, आ रसोईया समेत एगारह लोग स्कूल में लगावल हैंडपंप के पानी पी के बीमार पड़ गइल\nयुवक के गोली मार के हत्या\nआजमगढ 26 अक्टूबर (वार्ता) आजमगढ जिले के रौनापार इलाका में काल्हु जेल से छूट के आइल एगो युवक के कुछ बदमाश घर चहुँपते गोली मार के मुआ दिहले. पुलिस ओह हत्यारन के खोजे में लागल बिया.\nफर्जी तरीका से दोसरा का खाता से रुपिया निकाले वाला जालसाज गिरफ्तार\nछपरा 26 अक्टूबर (वार्ता) सारण जिला के दिघवारा इलाका से पुलिस एगो जालसाज शैलेन्द्र कुमार के गिरफ्तार क लिहलसि. पुलिस सूत्र बतवले कि जालसाज शैलेन्द्र कुछ दिन पहिले भारतीय स्टेट बैक के दिघवारा शाखा से झँउवा गाँव के पंचायत सेवक राम प्रवेश राय के खाता से फर्जी तरीका से नौ लाख 18 हजार रूपिया अपना\nरंजिश मे एक आदमी के हत्या\nजौनपुर 26 अक्टूबर (वार्ता) जौनपुर जिला के बरसठी इलाका में शुक के देर रात पुरान रंजिश मे कुछ लोग एक आदमी के छूरा घोंप के मुआ दीहल. पुलिस बतवलसि कि कोहडाबारी गांव मे देर रात चार लोग सूतल नरेन्द्र बहादुर सिंह उर्फ कल्लू के छूरा घोंप के हत्या क दीहल. एह मामिला में चार लोग\nदेवाल गिरला से एक आदमी के जान गइल\nगोडा 26 अक्टूबर (वार्ता) गोडा जिला मे कर्नलगंज सामुदायिक केन्द्र के बैरमपुर गांव मे देवार गिर पड़ला से एक आदमी के जान चल गइल. पुलिस बतवलसि कि सुखराम अपना घर के छप्पर डालत रहे जब अचके में ओकरा नीचे बनल देवाल गिर पड़ल आ ओकरा से दबा के सुखराम के मौत ओहिजे हो गइल.\nनयी दिल्ली 26 अक्टूबर (वार्ता) अगिला लोकसभा चुनाव के मद्देनजर देश मे गैर.भाजपा आ गैर..कांग्रेसी गठबंधन के संभावना तलाशे आ फासीवादी ताकतन के हरावे खातिर अगिला तीस तारीख के दिल्ली में एगो फिरकापरस्त विरोधी सम्मेलन बोलावल गइल बा. एह सम्मेलन में राजनीतिक लोग का अलावे लेखक,.कलाकार, आ बुद्धिजीविओ लोग शामिल होखी. दिल्ली के तालकटोरा स्टेडियम\nकरंट लगला से बाप बेटा के मौत\nवाराणसी 25 अक्टूबर (वार्ता) वाराणसी जिला के जंसा इलाका में कपरपुरवा गाँव में बिजली का करंट से बाप बेटा के मौत हो गइल आ दु गो मेहरारू झँउस गंइली सँ. पुलिस बतवलसि कि पचपन साल के रामाश्रय पटेल एगो निजी अस्पताल मे आपन ड्यूटी क के घरे आड़ल रहे आ बिजली के तार ठीक करत\nनमो के पोस्टर हटवला से भाजपा कार्यकर्ता नाराज\nपटना 25 अक्टूबर (वार्ता) भाजपा. के प्रधानमंत्री पद के उम्मीदवार नरेन्द्र मोदी के बिहार आवे का बारे में राजधानी पटना मे लगावल पोस्टर आ होर्डिग के आज हटा दिहला से पार्टी कार्यकर्ता बहुते नाराज बाड़े. बिहार सरकार में मंत्री रहल आ पार्टी के बड़ नेता गिरिराज सिंह आरोप लगवले कि राज्य सरकार के इशारा पर\nछात्र पुलिस पर पथराव कइले\nबलिया 25 अक्टूबर (वार्ता) बलिया जिला मे शहर कोतवाल के हटावे के माँग करत छात्र पुलिस पर पथराव कइले आ रोडवेज के एगो बस मे आग लगा दिहले. एकरा बाद पुलिस दस गो उपद्रवी छात्रन के गिरफतार क लिहलसि. पुलिस अधीक्षक रामबाबू सिंह बतवले कि टी डी कालेज के छात्र ई मांग को लेके चौराहे\nपर्यटन बढावे खातिर वाराणसी में रोड शो\nवाराणसी 25 अक्टूबर (वार्ता) ओडिशा में पर्यटन बढावे खातिर ओडिशा सरकार के पर्यटन विभाग धार्मिक नगरी वाराणसी मे आपन पहिला रोड शो कइलसि. औडिशा पर्यटन विभाग के निदेशक आ अतिरिक्त सचिव एम आर पटनायक बतवले कि अइसने रोड शो अउरी जगहा पर कइल जाई. कहलन कि राज्य में पर्यटन बढावे खातिर ओडिशा सरकार पर्यटकन के\nबस्ती के सडक हादसा मे दू जने के मौत\nबस्ती 25 अक्टूबर (वार्ता) बस्ती जिला के छावनी इलाका में सिरौलीबाबू गांव में डीसीएम वाहन का चपेट मे आ के सूरज कुमार के मौत हो गइल. एगो दोसरा हादा में नगर थाना के फुटहिया तिराहा का नियरा एगो वाहन का टक्कर से वन संरक्षक कार्यालय में तैनात चौकीदार मोतीलाल के मौत हो गइल.\nगंगा के रेत निकाले पर लागल रोक हटावे के माँग कइलन डा॰ जोशी\nवाराणसी 25 अक्टूबर (वार्ता) भाजपा के बड़का नेता डा॰ मुरली मनोहर जोशी वाराणसी मे गंगा से रेत निकाले पर लागल रोक तुरत हटावे के माँग कइले बाड़े. डा॰ जोशी के कहना बा कि कछुआ सेक्चुरी के चलते गंगा के प्रवाह पर असर पडत बा आ ऐतिहासिक घाटन पर खतरा पैदा हो गइल बा आ ई


टटका खबर, अतवार, २८ नवम्बर – टटका खबर\nमारीशस के राष्ट्रपति के सुरक्षा में चूक\nभारत में निजी यात्रा पर आइल मारीशस के राष्ट्रपति अनिरुद्ध जगनाथ आ उनका पत्नी श्रीमती सरोजिनी जगनाथ परसों हरियाणा के रोहतक में एगो निजी संस्था के कार्यक्रम में शामिल होखे दिल्ली से हरियाणा अइलें त हरियाणा पुलिस के पायलट गाड़ी उनुका मर्सीडिज टैक्सी के भीड़ भाड़ वाला इलाका में छोड़ के आगा चलि गइल. ऊ बेवकूफ इहो ना देखलसि कि पाछा वाली गाड़ी आवत बा कि ना. पायलट गाड़ी से बिछुड़ला का बाद राष्ट्रपति रास्ता पुछत रोहतक का ओर गइलें. बाद में पुलिस के एह लापरवाही पर लीपापोती का अन्दाज में तीन गो पुलिसकर्मी के निलम्बित कर दिहल गइल. बहादुरगढ़ के डीएसपी एह मामिला के जाँच करीहें जिनका इलाका में ई लापरवाही भइल.\nबिहार चुनाव में भोजपुरी फिल्मोद्योग के दू आदमी जीतल\nहालही में भइल बिहार विधानसभा चुनाव में भोजपुरी फिल्मोद्योग से जुड़ल निर्माता आ वितरक डा॰ सुनील जदयू का टिकट पर जीतलन त गीतकार विनय बिहारी निर्दलीय रह के लौरिया से जीत गइल बाड़न. एह दुनु जीत से भोजपुरी फिल्म जगत खुश बा आ रविकिशन एह लोग के बधाई देत उमेद जतवले बाड़न कि ई लोग भोजपुरी फिल्मोद्योग के विकास खातिर काम करी.\nरविकिशन नीतीश के बधाई दिहलन\nपिछला चुनाव में कांग्रेस का तरफ से चुनाव प्रचार करे वाला भोजपुरी के सदाबहार सुपर स्टार रविकिशन नीतीश के शानदार जीत पर बधाई भेजले बाड़न. कहले बाड़न कि ऊ व्यक्तिगत रुप से नीतीश के प्रशंसक हउवन काहे कि ऊ बिहार के विकास के एगो नया दिशा दिहले बाड़े.\nबलिया के लोनिवि परिसर में भइल हत्याकाण्ड के फैसला\nछह साल पहिले बलिया के पीडब्ल्यूडी परिसर में ठीकेदारी का झगड़ा में चार जने के गोली मार के हत्या कर दिहल गइल रहे. ओह घटना का बाद दुनु तरफ से कुछ अउर हत्या कइल गइल. जवना के मुकदमा अबही चलत बा. बाकिर शुरुआती हत्याकाण्ड के फैसला काल्हु सुना दिहल गइल जवना में सात जने के, अजीत चौबे, नवीन चतुर्वेदी, मुन्ना अवनीश चौबे, शेरा चंद्रचूड़, भगवती राय, कृष्णा सिंह, आ अरविन्द चौबे के, उमिर कैद आ पाँच पाँच हजार रुपिया जुर्माना के सजा सुनावल गइल. एगो आरोपी ओहि दिन पुलिस मुठभेड़ में मरा गइल रहे, दोसरका के बाद में मौत हो गइल. एगो आरोपी कौशल चौबे अबही ले फरार चलत बा. सजा का बाद आरोपियन के कहना रहे कि फैसला एकतरफा बा आ ऊ लोग हाईकोर्ट में अपील करी.\nदु गो बीडीसी के हत्या\nयूपी के पंचायत चुनाव के झगड़ा अबही ले चालू बा. एही क्रम में मिर्जापुर ब्लाक के कटघर के क्षेत्र पंचायत सदस्य फौजदार पासवान के सरायमीर थाना के इसरौली का लगे चहेट के गोली मार दिहल गइल. तीन गो हमलावर मोटरसाइकिल से रहलें आ हत्या कर के आराम से चल दिहलें. दोसरा घटना में जौनपुर जिला के कौड़िया गाँव से बीडीसी चुनाइल अमर प्रताप मुन्नू के हत्या कर के लाश गाँव का बहरी फेंकल मिलल. दुनु सदस्य सपा के बतावल जात बाड़े.\nएशियाई खेल २०१० में भारत बनवलसि पदक के रिकार्ड\nचीन के ग्वांग्झू में काल्हु खतम भइल एशियाई खेल में भारत अपना पदकन के रिकार्ड बनवलसि. भारत कुल्ह मिला के ६४ गो पदक जीतलसी जवना में १४ गो स्वर्ण, १७ गो रजत, आ ३३ गो कांस्य पदक रहल. एहसे पहिले अतना पदक भारत कबो ना जीतले रहे. हँ दिल्ली में भइल १९८२ के एशियाड में भारत के पन्द्रह गो स्वर्ण पदक जरुर मिलल रहे. पदक तालिका में अबकी भारत छठवां जगहा पर रहल जवन कि १९८६ के सोल एशियाड के बाद सबसे उपर बा. सोल में भारत पाँचे गो स्वर्ण जीत के पाँचवा जगहा पर आइल रहुवे.\nझारखण्ड में पंचायती चुनाव\n३२ साल बाद शनिचर का दिने झारखण्ड में पंचायती चुनाव खातिर मतदान करावल गइल. चुनाव के एह पहिलका चरण में ७७ ब्लाकन के १३४८ ग्रामपंचायतन खातिर वोट डालल गइल. नक्सली चुनाव वहिष्कार के अपील कइले बाड़न स, एहसे सुरक्षा के तगड़ा बन्दोबस्त रहे. छिटपुट वारदात का साथ ७० फीसदी के भारी मतदान के खबर बा.


धनंजय तिवारी जी के लिखल भोजपुरी कहानी शिवचर्चा | जोगीरा\nHome Uncategorized धनंजय तिवारी जी के लिखल भोजपुरी कहानी शिवचर्चा\nगावे अयिले एक दिन से ज्यादा हो गईल रहे, पर राधाकिशुन बो भौजी के अबे ले दर्शन ना भईल रहे। वैसे त उ ना हमरा पट्टीदारी में के रहली ना हमरा बिरादरी के ही, पर दुवार के ठीक सामने उनकर घर भईला से उनका से प्रगाढ़ रिश्ता रहे। राधाकिशुन बो भौजी के उमर पैसठ साल से तनी ऊपर ही रहे। उनकर लड़का सुबशवा हमार हमउम्र और बचपन के संघतिया रहे। उम्र में भले ही बड़का गैप होखे पर रिश्ता उ एकदम देवर भौजाई वाला ही रखस और हमके देखके बिना मजाक कईले बिना ना रहस। हमनी के गाव जवार के एगो अलग परंपरा बा जेकर निर्वाह सब लोग बड़ा मन से करेला। अयिजा माई इया के उम्र के औरत राउर भौजाई हो सकेली, रउवा से बीसन साल बढ़ आदमी भी राउर गोड लाग सकेला अगर रउवा रिश्ता में चाचा या काका लागी, हो सकेला की रउवा जनम से पहिले ही रउवा नाती पनाती के जनम हो गईल होखे।\nबहुत हद तक इहो संभव बा की चाचा और भतीजा एके साथे उघारे घुमे लोग और इहो संभव बा की राउर बेटा रउवा के स्कूल में छोड़े जाऊ या रउवा बियाह में सोहबलिया बनके जाउ। एयिजा रिश्ता में एतना विविधता और पेचीदगी बा की शहर के लोग इ सब देखके पगला जाई। वोइजा त बेटा भी बाबूजी के तुम कहिके बोलावेला और बेटी भी। देहात के संस्कृति से भला ओ लोग के का तुलना. खैर बात राधाकिशुन बो भौजी के होत रहल ह।\n“भौजी कहा बाड़ी रे किशनवा ?” हम शाम के सुबशवा के बेटा से पूछनी।\n“चाचाजी, अम्माजी नैहर गईल बानी” किशनवा के जगह ओकर माई जबाब देहली।\n“पर उ त नैहर ना जात रहली ह ?” हम सोचत कहनी।\n“अब पहिले वाला बात नइखे। मामीजी के मरला के बाद उहा के हर महिना नैहर जातानी। दू चार दिन में आ जाएब”\nहम ओकरा जबाब से संतुष्ट हो गईनी और अन्दर घर में आ गईनी तैयार होखे खातिर। अभी हमके नेवता में पास के गाव में जाए के रहे। वोइजा बाबूजी के परम मित्र किहा अष्टजाम के समापन रहे। बाबूजी सुबह से कई बार रिमाइंडर देले रहनी. बाबूजी पहिले से ही तैयार बैठल रहनी।\n“काहो राजू कहा खातिर मोटरसाइकिल निकलता?” हम जैसे ही मोटरसाइकिल दुवार पे उतरनी, लालू भाई पूछले। उहो बनठन के कही साइकिल से जात रहले।\n“दीनानाथ मास्टर किहा.” हम कहनी।\nबाबूजी आँख तरेरनी की इनका के बतवला के का जरूरत रहल ह।\n“हमहु त वोहिजा जातानी. चल ठीके भईल ह की हम पूछ लेनी ह” लालू भाई खुश होके कहले “ रूक हम आपन साइकिल ध के आवतानी। हमहु तहरा साथे ही चलेब.”\n“पर तीन जाना अयिपर कैसे जईहे?” बाबूजी खिसियात कहनी।\n“का चाचा का बात करतार” लालू भाई बाबूजी के गुस्सा के अनदेखा करत कहले “ भिरगुवा अपना भिक्की पर चार आदमी के बैठा के टान लेता, फिर इ बुलेट पर तीन आदमी ना जा पयिहे”\nलालू भाई के तर्क दमदार रहे। अगर बाबूजी उनका बात के कटती त फिर भिरगुवा के भिक्की के सामने उहा के बुलेट के शिकायत हो जाईत। बाबूजी आपन मौन स्वीकृति दे देहनी और लालू भाई साइकिल रखे चल गईले।\n“हम त एकरा से परेशान हो गईल बानी.” बाबूजी क्रोध से ही कहनी “सबेरे शाम बस हमरे घर के तरफ एकर नजर रहता। कभी मुफ्त के चाय पिए खातिर, त कबो मोटरसाइकिल पर बैठे खातिर। तहरा एके बतवाला के का जरूरत रहल ह.”\nजबाब में हम कुछ कहती एकरा पहिलेहि लालू भाई आ गईले। दीनानाथ जी किहा पहुचे में करीब बीस मिनट लागल। बाबूजी के देखते मास्टर साहब अकवारी में भर लेहनी। दुनु मित्र लोग बहुत दिन बाद मिलल रहे लोग। मास्टर साहब देर से अयिला खातिर उलाहना देहनी और फिर हमनी के नाश्ता खातिर बईठ गईनी जा।\n“आगे के का प्लान बा?” लालू भाई पूछले।\n“प्लान का बा ? खाना खाए के बा और चल देबे के बा.” हम जबाब देहनी।\n“खाना खाके ही काहे चल देब.” पास में ही बैठल एगो पहचान वाला कहले “ शिवचर्चा के भी आयोजन बा। उ देख के जाई.”\n“शिवचर्चा ?” हम आश्चर्य से कहनी “इ का ह ?”\n“रउवा नईखी जानत?” उ हमरा अल्प ज्ञान पे लगभग हसी उडावत कहले।\n“इनका का मालूम होई.” लालू भाई कहले “ गाव छोडले इनका दस साल से ज्यादा हो गईल। शिव चर्चा त एकरा बाद से ही शुरू भईल बा.”\n“अयिमे भगवान शिव और माता पार्वती के तमाम किस्सा के गा गा के बतावल जाला.” एगो दुसर आदमी कहले।\n“कहा के पार्टी आवता जी ?” लालू भाई बेसब्री से पूछले.\n“शिवदेनी के पार्टी ह.”\n“इ त बहुत नामी पार्टी बा.” लालू भाई चहकत कहले “ एयिमे त आपन गाव के राधाकिशुन भाई बो भी बाड़ी.”\n“राधाकिशुन भाई बो ?’ हम चौक के कहनी “उ त नैहर गईल बाड़ी न?”\n“इ तहके के बतावल ह?” लालू भाई पूछले।\n“किशनवा के माई.”\n“उ दुष्ट कहबो का करी। सब त वोही के वजह से भईल बा। बेचारी के घर छोड़े पे मजबूर क देहलस। अब सबसे इहे झूठ बोल्तिया.”\nहमरा त इ सुनके बड़ा झटका लागल। राधाकिशुन भाई बो के भी घर से केहू निकले पे मजबूर क सकेला। वोइसन बहादुर औरत त हम अपना जिंदगी में ना देखले रहनी। मन उचट गईल और बस मन में एकही इच्छा रह गईल राधाकिशुन भाई बो से मिले के। दिमाग फिर से पुरनका समय में वापस लौट गईल।\nराधाकिशुन भाई बो, जब सुबशवा पाच साल के रहे तभिये विधवा हो गईली। राधाकिशुन भाई के लीवर ज्यादा दारू पियला से फेल हो गईल और ओकरा बाद उनके गाव से निकाले के परयास चालू हो गईल। ए सब के सूत्रधार रहले राजबली, राधाकिशुन के पितियावुत भाई। राधाकिशुन एकलौता रहले और दू बीघा जमीन भी रहे उनका लगे। राधाकिशुन भाई बो के चल गईला पर वो जमीन के स्वाभाविक उत्तराधिकारी राजबली ही रहले। राधाकिशुन भाई बो के हटावे के सबसे बढ़िया तरीका उनकर दुसर वियाह करवावल ही रहे। राजबली के खुद के शादी ना भईल रहित त उ खुदे शादी क लेते। दूसरा शादी खातिर उ राधाकिशुन भाई बो के नैहर के लोग के भी तैयार क लेहले।\n“गाव के लोगन के राय बा की राधाकिशुन भाई बो के दुसर बियाह हो जाऊ। भगवान इनका साथे घोर अन्याय कईले बाड़े। पर एही उम्र में विधवा होके बैठ गईल भी त उचित नईखे.” भरल पंचायत में जमादार बाबा कहले।\n“गाव के लोग के इ राय बा की राजबली और उनका शुभचिंतक लोग के?” राधाकिशुन भाई बो कहली “ हमरा साथे जवन भईल बा अयिमे भगवान के कवन हाथ बा, इ सब त हमरा आदमी के कुरहन के फल बा.”\n“हम त तोरा भलाई खातिर कहत रहनी ह.’ राजबली गरमात कहले।\n“तू हमार चिंता छोड़ के आपन सोच। पाच गो औलाद बा काल्ह तहरा साथे का होई ओइपर ध्यान द.”\n“एकर मतलब ते दुसर शादी ना करबे.” पंडीजी खिसिया के पूछनी।\n“ना.” राधाकिशुन भाई बो दृढ़ता से कहली “जवन हमरा करम में लिखल रहल ह, उ भईल ह। दुसर वियाह से का करम के लिखल मीट जाई। अगर कही दुसरका मर्द भी मर जाऊ त फिर हम तीसरका वियाह करेब?”\nराधाकिशुन भाई बो जबाब से सबके बोलती बंद हो गईल।\n“बात त एकदम सही बा.” बाबूजी कहनी “शादी से ही दुःख दूर हो जाई इ सोचल गलत बा.”\n“जवन भईल ह वोइमे खाली करम के ही दोष नईखे बल्कि इ धरम के पालन ना कईला के भी परिणाम ह.”\nपंडीजी कहले। उनकर साफ़ साफ़ इशारा राधाकिशुन भाई बो के पूजा पाठ ना कईला के तरफ रहे। पूरा गाव में एगो उहे रहली जे पूजा पाठ ना करस।\n“पंडी जी एकदम सही कहतानी। धरम के ना मानले, आदमी के नाश होला.” जुवाला भाई कहले।\n“पर पंडीजी के सयान नाती काहे मर गईले। इहा के त रोज पूजा पाठ करेनी। साल के छः महिना तीर्थ धाम भी जानी.” राधाकिशुन भाई बो कहली।\nसबके साप सूंघ गईल। एगो अनपढ़ औरत से अइसन दमदार जबाब के केहू के उम्मीद ना रहे।\nबात एकदम स्पष्ट रहे। राजबली और उनकर हितैषी लोग राधाकिशुन भाई बो के गाव से निकाले पर तुलल रहे लोग त, दुसरो तरफ राधाकिशुन भाई बो ना निकले पर अडल रहली। बाबूजी और हमरा टोला के कुछ लोग राधाकिशुन भाई बो के साथै रहे। अब सारा निगाह , राधाकिशुन भाई के माई पर रहे। बेटा के मौत के बाद घर के मालिक उहे रहली और उ अपना पतोह के ही साथ देहली। राधाकिशुन भाई बो गाव छोड़ के ना गईली।\nसारा गाव के लोग जहा धर्म करम में लागल रहे , उ अपना कर्म के ही धर्म बनवली। पूजा पाठ त कबो ना कईली पर खेत में कुदारी चलवली, भईस पलली पर केहु किहा मजूरी ना कईली। सुबाशवा के बढ़िया से पालन पोषण कईली और सासु के जिम्मेदारी से सेवा। इ अलग बात बा की सुबाशवा के पढ़े में मन ना लागल और उ पहिले माइ से चोरा के गिरवा माटी के मजदूर बनल और फिर बाद में राजमिस्त्री। पढ़ लिखके कुछ बने के अपना माई के सपना उ भले ही पूरा ना कईलस पर बाप के दशा और माई के कड़ाई से उ नशा ना करे के सिखलस। पूरा गाव में ओकरा जइसन आज्ञाकारी बेटा दूसर ना रहे और सब माई लोग ओकर उदहारण देऊ।\nओइसन बेटा के रहते ओकरा माई के घर छोड़ जाए के पड़ल, इ सुनके त विश्वास ही ना होत रहे। शिवचर्चा करे वाला मंडली जेने बइठल रहे ओने बढ़ गईनी। हमके दूर से देख के, राधाकिशुन भाई बो हमरा तरफ बढ़ अइली।\n“भउजी तू एईजा ?”\n“सब करम के लेख बा ?” राधाकिशुन भाई बो कहली। उनकर आँख गिल हो गईल रहे।\n“पर तू त सारा जिंदगी धरम के विरोध कईलू , कभी पूजा पाठ ना कईलू और अंत में ओहि के शरण में आवे के पड़ल।\n“बाबू हम धरम के विरोध कबो ना कईनी। हम हमेशा अपना फायदा खातिर धर्म के इस्तेमाल के खिलाफ रहनी। आज तक हम जवन बात केहु के ना बतवनी, आज तहके बतावतानी। शादी से पहले हमहू भगवान के खूब पूजा पाठ करी, शंकर भगवान के रोज़ जल चढ़ाई, काहे से की सब लोग कहे की अईसे की निमन आदमी मिलेला। पर सुबाश के बाबूजी कईसन रहले, इ तुहु जान तार। फिर हमके समझ में आयिल की जवन करम के लेख बा ओके केहु नईखे मिटा सकत। फिर अपना स्वार्थ खातिर काहे भगवान के पूजी। सब केहु बस कवनो ना कवनो अपनी इच्छा पूर्ति खातिर धर्म के आडम्बर करता। बस ए आडम्बर से हम अपना के दूर रखनी। भगवान हमेशा से हमरा मन में रहले। पर जिंदगी खातिर हम पूजा पाठ से ज्यादा अपना पौरुष पे भरोसा कईनी। आज भी हम करतानी। हम अपना आप के भगवान के क्रिपा पर नइखी छोड़ले। बुढ़ापा शरीर कमजोर हो गईल बा। अब ज्यादा मेहनत नईखे सकत ऐ वजह से भगवान के गान क के आपन जीविका चलावतानी। ”\n“पर सुबाशवा जइसन आज्ञाकारी बेटा , माई के कईसे घर से जाए देहलस ?”\n“बाबू एगो बहुत पुरान कहावत ह , बेटा शादी होते पराया हो जाला और बेटी दूर गईला के बाद भी जिंदगी भर ना पराया होले। अइमे कवनो आश्चर्य नईखे। केहु जल्दी छोडेला केहु बाद में , हमार बेटा तनी देर से पराया भईल ह। ” इ कहत कहत , उनका झर झर लोर बहे लागल।\nबात त उनकर एकदम सच रहे। आस पास नजर दौड़वानी त एकाध लोग ही नजर आयिल जे अपना माई बाबूजी के साथै रहे या साथे रहला के बाद भी सम्मान और प्यार देले रहे।\n“केकरा से बतियावतारु ? शिवचर्चा के बेरा हो गईल बा। ” पीछे से केहु कहल।\nहम पीछे देखनी त विश्वास ही ना भईल। इ राजबली रहले।\n“अरे भाई तुहु ?” हमरा मुह से निकलल।\n“हां बाबू, हमू अब शिवचर्चा ही करेनी। ”\n“पर तू त सारा जिंदगी लूट खसूट क के एतना संपत्ति बनवल और आज ओहिके उपभोग नइख करत ?”\n“उ जेकरा खातिर बनवनी, उ करता। अब ओ लोग के इच्छा नईखे की हम साथे रही त शिवचर्चा ही सही। आखिर ओकनी से उ कुल छीन केके भी केकरा के देब। आदमी चाहे केतनो जतन करे पर औलाद के मोह भी त ना जाई। ”\nबात त उनकर एकदम सच रहे पर का अइसन औलाद के औलाद कहल जा सकेला जे बुढ़ौती में अपना माई बाप के शिवचर्चा करे पे मजबूर क देऊ। ओइजा से आईला के बाद इहे सवाल हमरा मन रहे।\nपिछला लेखअँजोर : कक्षा7खातिर भोजपुरी पाठ्य-पुस्तक\nअगिला लेखजीवित पुत्रिका व्रत | जिउतिया\nभोजपुरी फिल्‍म मेहंदी लगाके रखना3में हुई खेसारीलाल यादव की...


दू गो मोटरसाइकिलन के टक्कर में दू गो परीक्षार्थियन के मौत – टटका खबर\nदू गो मोटरसाइकिलन के टक्कर में दू गो परीक्षार्थियन के मौत\nसिवान 21 फरवरी (वार्ता). सिवान जिला के बड़हरिया थाना क्षेत्र के कोयई गांव का नियरा सिवान-बड़हरिया मुख्य मार्ग पर आजु दू गो मोटरसाइकिल का टक्कर में दू गो परीक्षाथिर्थियन के मौत हो गइल आ दू गो घवाहिल हो गइलें.\nपुलिस से पता चलल कि कोयई गांव निवासी छठी लाल सिंह अपनी बेटी आ भतीजा के मैट्रिक परीक्षा दिआवे ला मोटरसाइकिल से जात रहलें जब न-सिवान बड़हरिया मुख्य मार्ग पर एगो दोसर मोटरसाइकिल से टक्कर हो गइल. एह हादसा में छठी लाल सिंह के मौके पर मौत हो गइल. उनुकर बेटी, भतीजा आ दोसरकी मोटरसाइकिल पर सवार एगो नवही घवाहिल हो गइले.\nदोसरका मोटरसाइकिल सवार नवही के जब अस्पताल ले जाइल जात रहुवे त राहे में ओकरो मौत हो गइल. बाकी घवाहिलन के पटना भेजल गइल बा.\nबिहार, भोजपुरी पट्टी\nवार्ड पार्षद से छह लाख 80 हजार के लूट\nरसोई गैस सिलेंडर फटला से तीन लोग झँउसल


टटका खबर, कवनो खबर छूटे ना. 8 अगस्त, सोमार – टटका खबर\nटटका खबर, कवनो खबर छूटे ना. 8 अगस्त, सोमार\nआजु सावन के आखिरी सोमारी का चलते शिवमंदिरन पर भारी भीड़ जुटल बा. बनारस में काशी विश्वनाथ मंदिर का ओरि जाये वाला सगरी राह पर बैरिकेडिंग कइल गइल बा जेहसे कि भीड़ काबू में रहे.\nसर्वोच्च न्यायालय बाबरी मस्जिद मामिला में इलाहाबाद उच्च न्यायालय के फैसला का खिलाफ सोमार का दिने अखिल भारतीय राम जन्मभूमि पुनरुद्धार समिति के एगो याचिका सकार लिहलसि.\nकांग्रेस अध्यक्षा सोनिया गांधी के स्वास्थ्य अमेरिका में भइल सर्जरी का बाद से लगातार सुधर रहल बा.\nनेपाल में भारी बरखा का चलते कोसी, कमला, करेह आ बलान नदियन में पानी बहुते बढ़ गइल बा आ सैकड़न गाँव में बाढ़ के पानी घुस गइल बा.\n2जी स्पेक्ट्रम आवंटन घोटाले के जांच खातिर संसद के लोक लेखा समिति के ताजा रपट पर राजनीतिक माहौल फेरु गरमा गइल बा. कांग्रेस एह रिपोर्ट के ‘पक्षपाती’ बतावत एकरा के खारिज करे के संकेत दिहले बिया.\nएसएंडपी चेतवले बा कि अमेरिका के रेटिंग अउरीओ कम कइल जा सकेला. ओने चीन चेतवले बा कि अमेरिका कर्जखोरी के आदत छोड़ देव ना त सम्हारल मुश्किल हो जाई.\nबिहार के समस्तीपुर जिला के ताजपुर थाना इलाका में कुछ हथियारबंद लोग सोमार के दिनदहाड़े एगो पेट्रोल पंप मालिक से चार लाख रुपये लूटि के परा गइले.\nबौद्ध धर्म के प्रसिद्ध तीर्थस्थल बोधगया में अतिक्रमण हटाओ अभियान का विरोध में दुकानदार आ बौद्घ मठ एक दिन के बोधगया बंद करवले.\nपटना जिला के भगवानगंज थाना क्षेत्र में देवरिया मोड़ का लगे पुनपुन नदी में एगो वैन गिर गइल जवना का बाद ओह पर सवार चार लोग नइखे मिलल आ पांच जने के गाँववाला बचा लिहले.\nपूर्वी आ पश्चिमी चंपारण, खगड़िया आ गोपालगंज जिला में गंगा, गंडक आ बागमती से होखत कटाव रोके खातिर बिहार सरकार हर संभव उपाय करे में लागल बिया.\nपूर्णिया सदर अस्पताल चहुँपल एगो जहर खइले लड़िका के मरल बता दिहल गइल जबकि ऊ जिन्दा रहुवे. बाद में परिजन ओकरा के एगो प्राइवेट अस्पताल में भती करवले.\nबक्सर जिला के एटाढ़ी थाना के सिधाबाद आ डिबरिया गाँव में ठनका गिरला से तीन लोग के मौत हो गइल. एह में दू गो औरत रहली. दू आदमी झँउसलो बाड़े.\nनवादा जिला के अकबरपुर थाना के रजहत आ पिपरा गाँवन में ठनका गिरला से दू आदमी के मौत हो गइल बा.\nरोहतास जिला के नोखा प्रखण्ड के सिसरीत पैक्स प्रबंधक रामायण सिंह का खिलाफ पाँच लाख रुपिया गबन करे के आरोप में मुकदमा दर्ज भइल बा.\nउत्तर प्रदेश का मेरठ जिला में अमीर बने का हवस में एगो आदमी तांत्रिक का कहला पर एगो लड़िका के बलि दे दिहलसि. पुलिस ओह आदमी के गिरफ्तार कर लिहले बिया.\nउत्तर प्रदेश में कानून व्यवस्था के खराब स्थिति अउर भठियरपन के मुद्दा पर युवक कांग्रेस मायावती सरकार का खिलाफ लखनऊ में विरोध प्रदर्शन कइलसि. एह दौरान पुलिस से ओह लोग के हिंसक झड़पो भइल. बाद में पांच सौ से बेसी प्रदर्शनकारी हिरासत में ले लिहल गइले.\nउत्तर प्रदेश का उन्नाव जिला में लखनऊ-कानपुर रेलमार्ग पर एगो यात्री रेलगाड़ी से कटा के एगो नाबालिग समेत एकही परिवार के तीन गो सदस्य के मौत हो गइल.\nयूपी का गोण्डा, बलरामपुर, बहराइच, पीलीभीत, लखीमपुर खीरी आ सीतापुर जिला में बाढ़ के प्रकोप जारी. नेपाल के बनबसा बराज से अउरी पानी छोड़ला का बाद हालात अउरी खराब. आजुओ भारी बरखा होखे के अनेसा.\nराष्ट्रीय लोक दल भूमि अधिग्रहण विधेयक का बारे में गांववालन के जागरूक बनावे खातिर गौतमबुद्ध नगर जिला में रैली निकलसि.\nमायावती का गाँव बदलापुर में किसान महापंचायत भइल जवना में संसद से भूमि अधिग्रहण मिले तकले राज्य में अधिग्रहण प्रक्रिया रोके के मांग कइल गइल.\nमंत्रिपरिषद के कई सदस्यन का खिलाफ भठियरपन के आरोप का बाद भाजपा मुख्यमंत्री मायावती से इस्तीफा मँगले बिया. कहले बिया कि बाबा साहब अम्बेडकरो का स्मारक में भठियरपन कइल गइल बा.\nगोरखपुर में शहरी आबादी में घुसल तेंदुआ के पकड़ के सोहगीबरवा जंगल में छोड़ गइल. ई तेंदुआ कई लोग पर हमला कर के घवाहिल कर दिहले रहुवे. ओकरा के गोरखपुर के खाद कारखाना का लगे पिंजरा लगा के पकड़ल गइल.\nमेघालय में विआहल लोग के नौकरी खातिर आवेदन करत घरी बिआह के सर्टिफिकेट आ ड्राइविंग लाइसेंस पेश करे के पड़ी.\nजून में मोबाइल फोन उपभोक्ता लोग के गिनिती में 1.141 करोड़ के बढ़ोतरी भइल आ कुल आंकड़ा बढ़के 85.17 करोड़ हो गइल.\nलमहर दिन से विवाद के केंद्र बनल रानी दुर्गावती विश्वविद्यालय जबलपुर के कुलपति प्रो़ राम राजेश मिश्रा इस्तीफा दे दिहले आ राज्यपाल अउर कुलाधिपति रामेश्वर ठाकुर मंजूर कर लिहले.\nमध्य प्रदेश के ग्वालियर में बहुमंजिला इमारतन का तलघर के व्यावसायिक उपयोग का खिलाफ नगर निगम मुहिम शुरू कइले बा जवना में कई गो बहुमंजिला इमारत का तलघर मे विभाग तोड़फोड़ कइलसि.\nहम भाजपा का सामने जवाबदेह नइखी : कहली शीला दीक्षित.\nजन लोकपाल विधेयक खातिर समर्थन जुटावे का मकसद से मंगल का दिने गाँधीवादी समाजसेवी अन्ना हजारे मुम्बई में एगो मशाल जुलूस आ कार मोटरसाइकिल रैली के हरी झंडी देखाके रवाना करीहें आ अपना समर्थकन के संबोधितो करीहे.\nकेंद्रीय मानव संसाधन विकास मंत्री कपिल सिब्बल सोमार का दिने बतवले कि दिल्ली पुलिस गांधीवादी समाजसेवी अन्ना हजारे के प्रस्तावित अनशन के जगहा जंतर मंतर से बदलके रामलीला मैदान कर दिहले बिया.\nभारत के सर्वोच्च न्यायालय में अबही न्यायाधीश के तीन गो पद रिक्त खाली बा त उच्च न्यायालयन में न्यायाधीशन के 284 गो पद खाली बावे, ई जानकारी सरकार का ओर से राज्य सभा में सोमार का दिने दिहल गइल.\nकर्नाटक में डी.वी. सदानंद गौड़ा के नेतृत्व में बनल सरकार में सोमार का दिने 21 मंत्रियन के शामिल कइल गइल बाकिर गुटबाजी का चलते 12 गो पद खाली राखल गइल बा.\nवाणिज्य आ उद्योग मंत्रालय सोमार के कहलसि कि कर्मचारियन का कमी का चलते ओकरा लगे सवा लाख से बेसी ट्रेडमार्क विवाद लम्बित बावे.\nसोमार का दिने उत्तर भारत में मानसून सक्रिय रहल, लेकिन दिल्लीवासी पसीना से तर-बतर रहले.\nजल संसाधन राज्य मंत्री विंसेट एच.पाला सोमार का दिने कहले कि पिछला साल हरियाणा के किसान राजस्थान के पानी चोरा लिहले जवना चलते राजस्थान के ओखला बांध के पानी ना मिलल.\nतिब्बत सरकार के प्रधानमंत्री लोबसांग सांगेय पिछले पचास साल से भारत में तिब्बतियन के शरण देबे खातिर भारत का प्रति आभार जतवले बाकिर इहो कहले कि भारत सरकार चीन का साथ बातचीत में तिब्बत के महत्वपूर्ण मुद्दा माने.\nकेन्द्र सरकार नदियन के जोड़े का पक्ष में बिया बाकिर एह काम में राज्य सरकारन के सहयोग मिलल जरूरी बा. ई बात जल संसाधन राज्य मंत्री विंसेट पाला कहले बाड़न.\nदिल्ली अंतर्राष्ट्रीय हवाईअड्डा पर चार घंटा से बेसी ले बिजली गुल रहे के घटना के जांच एगो पांच सदस्यीय समिति करी. बिजली ना रहला का चलते 75 गो से अधिका उड़ान बाधित भइल.\nसाख रेटिंग एजेंसी स्टैंडर्ड एंड पुअर्स (एस एंड पी) के अमेरिका के साख रेटिंग अउरी कम करे का चेतावनी का चलते दुनिया भर के शेयर बाजारन में आइल गिरावट के असर सोमार के भारतो में झलकल. सेंसेक्स 315.69 अंक गिरके बन्द भइल.\nझारखण्ड के पूर्व स्वास्थ्य सचिव प्रदीप कुमार के दवा घोटाला मामिला में केंद्रीय जांच ब्यूरो (सीबीआई) का विशेष अदालत में आत्मसमर्पण कइला का बाद 14 दिन खातिर न्यायिक हिरासत में भेज दिहल गइल बा.\nइंजीनियरिंग अउर निर्माण क्षेत्र के कम्पनी लार्सन एंड टुब्रो के मौजूदा कारोबारी साल का पहिला तिमाही के शुद्ध लाभ पिछला साल से 12 फीसदी बढ़के 746.15 करोड़ रुपये दर्ज भइल बा. पिछला साल के पहिला तिमाही में कंपनी के शुद्ध लाभ 666.17 करोड़ रुपिया रहल.\nभठियरपन का आरोप में घेराइल कर्नाटक के पूर्व मुख्यमंत्री बी. एस. येदियुरप्पा के सोमार का दिने एगो अदालत 27 अगस्त के पेश होखे के कहले बिया आ एगो दोसरा मामिला में पुलिस जांच के आदेश दिहले बिया.\nदिल्ली के मुख्यमंत्री शीला दीक्षित के इस्तीफे के मांग ठुकरावत केन्द्र सरकार सोमार के कहलसि कि सीएजी रिपोर्ट में उपर का पद पर बइठल कवनो आदमी के दोषी नइखे ठहरावल गइल.\nफेडरेशन ऑफ इंडियन चैम्बर्स ऑफ कॉमर्स एंड इंडस्ट्री (फिक्की) सोमार के कहलसि कि अमेरिकी कर्ज संकट के भारत पर असर थोड़ही समय खातिर होखी, बाकिर एह संकट का चलते कच्चा कच्चे तेल के दाम घटी आ महंगाई नीचे आई.\nयुवा कार्य अउर खेल मंत्री (स्वतंत्र प्रभार) अजय माकन अपना ओह बयान पर कायम बाड़न जवना में ऊ सुरेश कलमाडी के राष्ट्रमंडल खेल आयोजन समिति के प्रमुख नियुक्त करे खातिर राष्ट्रीय जनतांत्रिक गठबंधन (राजग) सरकार के जिम्मेदार बतवले बाड़े.\n2जी मामला : दिल्ली का एगो अदालत में यूनीटेक सीबीआई के आरोपन के निराधार बतवलसि.\nसोनिया गांधी के समर्थकन के एगो छोटहन समूह न्यूयार्क स्थित मेमोरियल स्लोन-केटरिंग कैंसर सेंटर का बहरी जमा भइल आ सोनिया के जल्दी ठीक होखे खातिर प्रारथणा कइलसि. बतावल जात बा कि कांग्रेस अध्यक्षा सोनिया एही अस्पताल में इलाज करावत बाड़ी.\nत्रिपुरा के एगो अदालत 14 साल से अपना पति के प्रताड़ित करे वाली महिला के एक साल के सजा सुनवले बिया.\nकेरल के एगो अदालत सोमार का दिने 1992 के ताड़ के तेल आयात मामिला में मुख्यमंत्री ओमन चांडी के भूमिका के फेर से जांच करे के आदेश दिहले बिया. तेल आयात का समय चांडी केरल के वित्त मंत्री रहले.\nमुम्बई के समुद्र तट पर डूबल मालवाहक जहाज रैक करियर से होखत तेल का रिसाव में सोमार के कुछ कमी आइल बा. पर्यावरण मंत्री जयंती नटराजन के कहना बा कि एह रिसाव से चिंता के कवनो बाति नइखे.\nकर्नाटक के पूर्व मंत्री कट्टा सुब्रमन्या नायडू आ उनुका बेटा कट्टा जगदीश के सोमार का दिने भठीयरपन का एगो मामिला में जमानत याचिका खारिज करके न्यायिक हिरासत में भेज दिहल गइल बा.\n‘खाद्य सुरक्षा विधेयक में छोटकन खातिर कवनो प्रावधान नइखे’ सामाजिक कार्यकर्तन के राय.\nभारतीय रिजर्व बैंक के आकलन बा कि अमेरिका के साख रेटिंग में कमी भइला से देश के अर्थव्यवस्था पर मामूली असर पड़ी.\nछड़ी मुबारक का साथ अमरनाथ यात्रा आखिरी दौर में. श्रीनगर के एगो मंदिर से चलल पारम्परिक ‘छड़ी मुबारक’ यात्रा सोमार से शुरू होके छह दिन में पवित्र अमरनाथ गुफा पहुंची.\nजून महीने में देश में लगभग 5.6 अरब डॉलर के सीधा विदेशी निवेश भइल जवन कि पिछला एगारह साल में कवनो एक महीना में भइल दुसरका सबले बड़ निवेश बा.\nराष्ट्रमंडल खेल आयोजन में अनियमितता पर नियंत्रक एवं महालेखा परीक्षक (सीएजी) के रपट में दिल्ली के मुख्यमंत्री शीला दीक्षित पर अगुरी उठवला का बाद विपक्ष सोमार का दिने संसद के दुनु सदन ना चले दिहलसि आ दुनु सदन मंगल ले स्थगित कर दिहल गइल.\nभोपाल गैसकांड पीड़ित लोकपाल बिल पर सामाजिक कार्यकर्ता अन्ना हजारे के साथ देबे के एलान कइले बाड़े.\nओडिशा में नक्सलियन का खिलाफ अभियान में सुरक्षाबलन का सहायता में एगो हेलीकॉप्टर शामिल कर लिहल गइल बा.\nसंसद के गुमराह करे का आरोप में केल मंत्री अजय माकन का खिलाफ भाजपा के विशेषाधिकार हनन प्रस्ताव संसद के दुनु सदन में पेश भइल.\nसीएजी रपट पर पीएसी के फैसला का बादे केन्द्र सरकार कवनो टिप्पणी करी. कहेल कानून मंत्री सलमान खुर्शीद.\nराष्ट्रमंडल खेल आयोजन का बारे में सीएजी का रपट पर चरचा करावे के विपक्ष के मांग ना मनला का चलते सोमार का दिने संसद के दुनु सदन के कार्यवाही कुछ देर खातिर रोक दिहल गइल बा.\nरेलवे के अनारक्षित टिकट फेर तीन दिन पहिले से मिले लागी. साल दू हजार नौ में गड़बड़ियन के देखत एकरा पर रोक लगा दिहल गइल रहे.\nस्वर साम्राज्ञी लता मंगेशकर अपना बहिन आशा भोंसले का साथे अतवार के कोलकाता नगर सभागार में नोबेल पुरस्कार विजेता कविगुरु रवींद्रनाथ टैगोर के उनुनका 70वीं पुण्यतिथि पर संगीतमय श्रद्धांजलि दिहली.\nमार्क्‍सवादी कम्युनिस्ट पार्टी (माकपा) के महासचिव प्रकाश करात अतवार का दिने कहले कि प्रधानमंत्री के ओह सगरी घपला घोटालन के जिम्मेदारी सकारे के चाहीं जवना का अन्हरिया में केन्द्र सरकार घेरा चुकल बिया.\nप्रेम विवाह अउड़ सगोत्र विवाह पर समाज के तथाकथित ठेकेदार जहां अक्सर आपन फरमान सुनावत रहेले ओहिजे अतवार का दिने एगो पंचायत फरमान सुनवलसि कि भागल प्रेमी जोड़ी में प्रेमी के बहिन के बिआह प्रेमिका के भाई से करवा दिहल जाव. हमनी का तरफ अइसन बिआह के गोलवटिया बिआह कहल जाला आ हेय दृष्टि से देखल जाला.\nखाद्य सुरक्षा विधेयक अपना मौजूदा स्वरूप में सकारल ना जा सके काहे कि एकरा के कुछ खास वर्ग के ध्यान में राख के बनावल गइल बा : कहले प्रकाश करात.\nकेरल के श्री पद्मनाभस्वामी मंदिर के खजाना में एक लाख करोड़ से बेसी के सम्पत्ति होखे के अनुमान का बाद अब मंदिर में क्लोज सर्किट टीवी लगा दिहल गइल बा. आजु सोमार से तीन दिन के विशेष प्रार्थना शुरू हो रहल बा मंदिर में.\n2जी मामले में प्रधानमंत्री के भूमिका कलमाडी के अध्यक्ष बनावे के लेके सवालन का घेरा में बा : माकपा कहलसि.\nडूबल जहाज से हो रहल तेल रिसाव का बाद पुलिस लोग के समुद्र किनारे जाये से मना कइले बिया.\nभितरिया खींचतान का चलते कर्नाटक में मंत्रिमंडल के गठन पर रास्ता साफ नइखे हो पावत.\nएक सप्ताह से बेसी से लापता दिल्ली के 26 साल के युवक के मूड़ी कटल लाश हरियाणा के रेवाड़ी जिला में मिलल.\nकुछ ब्रिटिश सैनिक तालिबान आतंकवादियन के अंगुरी काट के अपना लगे यादगार बना के राख लिहले जवना के खबर सामने अइला का बाद ब्रिटिश रक्षा मंत्रालय एकर जांच करत बा.\nश्रीलंका के रक्षा मंत्री गोटाबाया राजपक्षे तमिलनाडु के मुख्यमंत्री जे. जयललिता के एह बात खातिर आलोचना कइले बाड़न कि ऊ श्रीलंकाई नेता लोग ‘युद्ध अपराध’ के मुकदमा चलावे के मांग कइले बाड़ी.\nपाकिस्तान सरकार अपना सर्वोच्च न्यायालय के मुख्य न्यायाधीश इफ्तिखार चौधरी का आदेश पर लाहौर आ सिंध उच्च न्यायालय के पाँच गो न्यायाधीशन के कार्यमुक्त कर दिहले बिया.\nचीन में एक दर्जन प्रधानाचार्यन के विद्यार्थियन के दोपहर भोजन का कोष में हेराफेरी करे का आरोप में बर्खास्त कर दिहल गइल बा.\nएगो हैकर गिरोह दावा कइले बा कि ऊ अमेरिका के गोपनीय सूचना के एगो बड़हन खजाना में सेंध मार लिहले बा जवना से अमेरिका के पुलिस अधिकारियों के बदनाम करके दोषी ठहरावल जा सकेला.\nदुनिया के सबले बढ़िया आ ईंधन दक्ष यात्री विमान बोइंग 787 ड्रीमलाइनर उड़ान खातिर तइयार कर लिहल गइल बा. एह जहाज के 2008 में बन जाये के रहुवे बाकिर ई समय सीमा छह बार बढ़ावल गइल.\nसोशल नेटवर्किग का असर से पाकिस्तान की राजधानी इस्लामाबाद में अदालती शादियन के चलन तेजी से बढ़ रहल बा.\nकर्ज में डूबल अमेरिका के बड़की कम्पनियन का लगे 20 खरब नकदी के भंडार बा.\nचीन में समुद्री तूफान मुइफा पूर्वी तट का साथे बढ़ल जा रहल बा. एकरा चलते शेंगदोंग प्रांत से एक लाख से बेसी लोग के सोमार का दिने सुरक्षित जगहा चहुँपा दिहल गइल.\nअमेरिका के एगो थियेटर समूह दिल्ली में बइठल भारतीय कलाकारन का साथे एगो नाटक के तइयारी करे में इंटरनेट टेलीफोनी सॉफ्टवेयर स्काइप के इस्तेमाल करत बावे आ स्काइपे का सहारे रिहर्सल कइल जात बा.\nलोबसांग सांगेय आजु सोमार का सबेरे धर्मशाला में एगो समारोह में निर्वासित तिब्बत सरकार के नयका कालोन त्रिपा (प्रधानमंत्री) के शपथ लिहले. कार्यक्रम के अध्यक्षता तिब्बती धर्मगुरु दलाई लामा कइलन.\nसीरिया में सरकारी सुरक्षा बल आ प्रदर्शनकारियन का बीच जारी झड़प का चलते सऊदी अरब अपना राजदूत के वापिस बोला लिहले बा.\nअमेरिका के साख रेटिंग कम भइला का बाद से दुनिया भर के शेयर बाजारन में आइल गिरावट के असर अपनो देश के शेयर बाजारन पर पड़ल बा.\nअमेरिका का ओहियो प्रांत में एगो पारिवारिक झगड़ा में एक आदमी सात लोग के गोली मारके हत्या कर दिहलसि. बाद में पुलिस ओह हत्यारा के गोली मार दिहलसि.\nअफगानिस्तान में शनिचर का दिने अमेरिका के एगो सैनिक हेलीकॉप्टर दुर्घटनाग्रस्त हो गइला का एक दिन बाद अमेरिकी राष्ट्रपति बराक ओबामा अउर अफगानिस्तान राष्ट्रपति हामिद करजई एक बेर फेर अपना अभियान के प्रति प्रतिबद्धता दोहरवले बाड़न.\nइराक के पूर्वी आ मँझिला इलाका में अतवार का दिने अलग-अलग घटना नौ लोग मारल गइल बा आ 21 लोग घवाहिल हो गइल बा.\nअफगानिस्तान के दक्षिणी आ पूर्वी इलाका में भइल दू गो अलग-अलग घटना उत्तर अटलांटिक संधि संगठन (नाटो) के नेतृत्व वाला अंतर्राष्ट्रीय सुरक्षा सहायता बल के चार गो सैनिक मरा गइले.\nमार्क्‍सवादी कम्युनिस्ट पार्टी (माकपा) का तरफ से कहाइल बा कि श्रीलंका सरकार अपना सेना पर तमिल टाइगरन का खिलाफ लड़ाई में मानवाधिकार उल्लंघन के गंभीर आरोपन के जांच करवावे.\nअफगानिस्तान में शनिचर का दिने एगो अमेरिकी हेलीकॉप्टर के मार गिरावल गइल जवना में अमेरिकी नेवी सील्स के ऊ जवान सवार रहले जे पाकिस्तान का एबटाबाद में अलकायदा सरगना ओसामा बिन लादेन के मार गिरवले रहले.\nमद्रास उच्च न्यायालय सोमार का दिने अमिताभ बच्चन अभिनीत निर्माता-निर्देशक प्रकाश झा के बहुप्रतिक्षित फिल्म ‘आरक्षण’ के वैश्विक प्रदर्शन पर रोक लगा दिहलसि.\nयश राज फिल्म्स आ सोनी म्यूजिक एंटरटेनमेंट कंपनी का बीच ‘मेरे ब्रदर की दुल्हन’, ‘लेडीज वर्सेस रिकी बहल’ आ ‘मुझसे फ्रेंडशिप करोगी’ के डिजिटल ऑडियो वीडियो के दुनियाभर में वितरण के समझौता हो गइल बा.\nमॉडल से अभिनेत्री बनल मुग्धा गोडसे के अब रैम्प पर चलल नीक ना लागे काहे कि एह घरी रैम्प पर चलल बहुते आम बात हो गइल ना आ हर कलाकार रैम्प पर चले लागल बा.\nमशहूर टेलीविजन धारावाहिक आ फिल्म निर्माता एकता कपूर के लगेज में अघोषित सामाना मिलला का बाद मुंबई हवाईअड्डा पर गिरफ्तार कर लिहल गइल रहे. जुर्माना भरला का बाद उनुका के रिहा कर दिहल गइल बा.\nगायिका निकी मिनाज के कहना बा कि अबही ऊ संगीत का दुनिया में आपन करियर बनावे में लागल बाड़ी अइसना में कवनो दोसर काम कइल उनुका पसन्द नइखे.\nभारत के पुरुष बैडमिंटन खिलाड़ी अजय जयराम आसान जीत का साथे सोमार के वेम्बले एरेना में शुरू भइल विश्व बैडमिंटन चैम्पियनशिप के एकल मुकाबिला के दुसरका दौर में चहुँप गइले.\nराष्ट्रीय स्नूकर में मौजूदा चैम्पियन पीएसपीबी के पंकज आडवाणी के उनुके टीम के आलोक कुमार क्वार्टर फाइनल मुकाबिला में 5-2 से हरा के प्रतियोगिता से बाहर करा दिहलन.\nवायरल फीवर का चलते अमेरिकी टेनिस स्टार वीनस विलियम्स रोजर्स कप टेनिस टूर्नामेंट से आपन नाम वापस ले लिहले बाड़ी.\nविनय कुमार (33/4) का शानदार गेंदबाजी के बदौलत भारतीय टीम इमर्जिग प्लेअर्स टूर्नामेंट के तीन दिना मुकाबिला में न्यूजीलैंड के नौ विकेट से हरा दिहलसि.\nइंग्लिश क्रिकेट टीम के पूर्व कप्तान माइकल वॉन कहले बाड़न कि उनुकर टीम भारत के चारो मैच में हराई आ 0-2 से पिछड़ला के बाद भारत के वापसी मुश्किल बा.\nपाकिस्तान क्रिकेट बोर्ड (पीसीबी) अपना पूर्व कप्तान शाहिद अफरीदी आ वरिष्ठ विकेटकीपर बल्लेबाज कामरान अकमल के टटका करार में शामिल नइखे कइले.\nछह वर्ष के लमहर निर्वासन का बाद टेस्ट क्रिकेट में लवटल जिम्बाब्वे क्रिकेट टीम हरारे स्पोर्ट्स क्लब मैदान पर खेलल टेस्ट मैच में बांग्लादेश के 130 रन से हरा दिहलसि.\nभारतीय क्रिकेट टीम के पूर्व कप्तान सौरव गांगुली के उमेद बा कि इंग्लैंड का साथ चलत टेस्ट श्रृंखला में 0-2 से पिछड़ल भारत के टीम फेर वापसी करी.\nएजबेस्टन का पिच का बारे में बतावल जात बा कि ऊ स्पिनरन के मदद करी आ तेज गेंदबाजन के रिवर्स स्विंग करावे मददगार रही. बुध का दिने एह मैदान पर भारत आ इंग्लैंड का बीच बुध तीसरा टेस्ट मैच खेलल जाई.\nभारतीय टेनिस स्टार सानिया मिर्जा डब्ल्यूटीए रोजर्स कप टूर्नामेंट का मुख्य दौर में जगह ना बना पवली.\nपाकिस्तान के पूर्व क्रिकेट खिलाड़ी इकबाल कासिम के कहना बा कि शाहिद अफरीदी के टीम में वापिस बोला लिहले से कप्तानी के संकट खतम हो जाई.\nपाकिस्तान टेनिस महासंघ (पीटीएफ) अगिला साल फेड कप टेनिस टूर्नामेंट के मेजबानी करे के इच्छा जाहिर कइले बा.\nक्रिकेट आस्ट्रेलिया (सीए) भारत आ श्रीलंका दौरा खातिर आपन 14 सदस्यीय अंडर-19 टीम घोषित कर दिहलसि. आस्ट्रेलियाई टीम के भारत दौरा 22 सितम्बर से शुरू होई.\nश्रीलंकाई क्रिकेट टीम के तेज गेंदबाज लसिथ मलिंगा अपना के आस्ट्रेलिया का साथ होखे वाला पांच गो एकदिना मैच श्रृंखला खातिर फिट बतवले बाड़न.\nपोलैंड के युवा टेनिस स्टार एगनिस्का रेडवांस्का अतवार के खेलल खिताबी मुकाबिला में रूस के वेरा ज्योनारेवा के 6-3, 6-4 से हराके सैन डियागो ओपन टेनिस टूर्नामेंट के एकल खिताब जीत लिहले.\nइटली के अंतर्राष्ट्रीय मास्टर एक्सेल रोमबालदोनी अतवार का दिने 50 वां एसडीएटी-रामको विश्व जूनियर आ 29 वां जूनियर गर्ल्स शतरंज चैम्पियनशिप में लगातार छठवां बेर जीतले. ऊ पोलैंड के ग्रैंडमास्टर पिओरुन कैस्पर के हरवलन.\nआस्ट्रेलिया में चल रहल ‘इमर्जिग प्लेयर्स क्रिकेट टूर्नामेंट’ में अतवार का दिने ब्रिस्बेन में न्यूजीलैंड के खिलाफ भारतीय टीम बड़हन जीत का करीब चहुँप गइल बिया.


बलिया न्यूज – 22 मई 2015 – टटका खबर\nCategories Select Category TatkaKhabar (1,917) अपराध (574) उत्तर प्रदेश (1,688) खुला मंच (7) खेल (291) चुनाव (267) टटका खबर (161) देश-दुनिया (1,287) बिहार (1,587) भोजपुरी पट्टी (445) मनोरंजन (196) राजनीति (841) रोजी-रोजगार (100) विधानसभा (86) व्यापार (272) शिक्षा (210)\nबलिया न्यूज – 22 मई 2015\nअपना के एनडी तिवारी के बेटा साबित करा देखावे वाला रोहित शेखर तिवारी के यूपी सरकार अपना परिवहन विभाग के सलाहकार बहाल क लिहले बिया. ई बहाली करवा के मुलायम सिंह यादव एनडी तिवारी से अपना दोस्ती के अगिला पीढ़ी ले बढ़वा दिहलन.\nउग्रवादियन के गिरफ्त में साल भर से पड़ल अपना मरदन के रिहाई करवावे खातिर सरकार पर दबाव बनावे खातिर बलिया आ बक्सर से आइल करीब दू दर्जन औरतन के वाराणसी में गिरफ्तार क लीहल गइल. एह लोग के कहना बा कि मेघालय में पिछला साल भर से उग्रवादियन के कब्जा से एह लोग के छोड़ावल नइखे गइल. बाद में पुलिस सभके निजी जमानत पर रिहा क दिहलसि.\nबलिया के सुरेमनपुर टीसन पर चेन खींच के लखनऊ से छपरा जात एक्सप्रेस ट्रेन के रोकवा के उतरल नौ जने के रेल पुलिस दबोच लिहलसि. एहमें एगो आदमी सीआरपीएफ के जवान हवे. रेल पुलिस पहिलही से ट्रेन में सवार हो के आवत रहुवे आ जब ई लोग चेन खींच के उतरल त ध लिहलसि. एहमें कुछ औरतो शामिल रहली. बलिया से बकुल्हा का बीच करीब नौ जगहा पर ट्रेन रोक के उतरे के आदत लागल बा लोगन के आ एकरा खातिर कड़ा कार्रवाई कइला के जरूरतो बा.\nइलाहाबाद हाई कोर्ट यूपी सरकार से पुछले बिया कि डा॰ अनिल यादव के यूपी लोकसेवा आयोग के अध्यक्ष कइसे बना दीहल गइल. एह बारे में सगरी पत्रावली अदालत मँगवले बिया.\nयूपी के श्रममंत्री शाहिद मंजूर के बेटी के लाश आखिरकार बियफे का दिने मिल गइल. बारह दिन पहिले ऋषिकेश बैराज का लगे नहाए का दौरान ऊ डूब गइल रही आ लाख खोजला का बादो लाश के पता ना लागत रहुवे. लाश के पहचान हो गइल बा.\nबलिया से सटले यारपुर बेदुआ दियरा में आग लगला से आधा दर्जन मँड़ई राख हो गइली सँ आ अनेके परिवार बेघरबार के हो गइल. आग कैलाश यादव के घर से शुरू भइल आ देखते देखते अगल बगल के घरो के अपना लहोक में शामिल क लिहलसि. कैलाश यादव के घर में तोसक में राखल लाखो रुपिया एह आग से जर गइल. कुछ दिन पहिले जमीन बेच के ई रुपिया मिलल रहुवे जवना के घरे में लुका के राख दिहले रहले.\nगाजीपुर के शेखपुरा इलाका में एगो बोलेरो बाराते में घुस गइल जवना से कनिया के बाप समेत पाँच जने के मौत हो गइल. बोलेरो गाड़ी जमानिया तिराहा का ओर से आइल रहुवे आ एक आदमी के धक्का मरला का बाद बेकाबू होखत बाराते में घुस गइल.\nआजमगढ़ के काँखभार का नियरा एगो ट्रक से कचरा के गोरखपुर के परसिया तिवारी तिड़हनी गाँव से आइल चाचा भतीजा के मौत हो गइल. ई लोग अपना हितई में बिआह में शामिल होखे आइल रहुवे.\nपूर्वांचल विश्वविद्यालय जौनपुर में नवाचार केन्द्र खोले के फैसला भइल बा. देश के 13 गो विश्वविद्यालयन में एह तरह के केन्द्र खोलल जात बा. एह केन्द्र में विद्यार्थियन के रोजगारपरक शिक्षा दीहल जाई.\nTags: News in Bhojpuri, बलिया न्यूज, भोजपुरी में खबर.


‘घायल शेर’ के ए सर्टिफिकेट दिहलसि सेंसर बोर्ड | CinemaBhojpuri.in\n‘घायल शेर’ के ए सर्टिफिकेट दिहलसि सेंसर बोर्ड\nSeptember 21, 2012 - इण्डस्ट्री न्यूज, फिल्म\n- Tagged: घायल शेर\t- no comments\tसाउण्ड स्टेशन प्रस्तुति आ राम यादव निर्मित भोजपुरी फिल्म ‘घायल शेर’ के सेंसर बोर्ड ‘A’ सर्टीफिकेट दिहले बावे. काहे कि फिल्म के अधिकतर सीन में बेहिसाब मार-काट आ खून-खराबा देखावल गइल बा. निर्माता के कहना बा कि बोर्ड कवनो सीन कटले नइखे आ एब एह फिलिम के जल्दिए रिलीज कर दिहल जाई.\n(स्रोत : अपना न्यूज)\nमिलत जुलतसाउण्ड स्टेशन के ‘घायल शेर’ के मिलल ‘A’ सर्टीफिकेट (3)’चुन्नू बाबू सिंगापुरी’ के ट्रायल शो में दिग्गज लोग के जुटान (2)राखी सावंत कइली ‘जय हो जगदम्बा माई‘ के लोकार्पण (2)एगो सुमधुर संगीतमय फिल्म ह ‘काहे बांसुरिया बजवलऽ’ (2)मर्द ताँगेवाला मुंबईओ में बम्पर ओपनिंग से खुलल बा. (2)To the official site of Related Posts via Taxonomies.\tLeaveaReply Cancel reply\nRecent CommentsVishal gupta on सरगम ऑडियो करी रानी नं 786 के म्यूजिक रिलीजSantosh yadav on ‘राजवीर’ के संगीतमय मुहूर्तsujal grewal on चाहीलें कि सगरी परिवार साथे बइठल देखे हमार फिलिम – आनंद डी. गहतराजprashant kumar singh on ‘बनारस वाली’ के मिलल बम्पर ओपनिंगparvez amir on मौका चाहत बा एगो कहानीकारraju kumar on मौका चाहीं एगो गीतकार अभिनेता केmithilesh chauhan on Hat-trick by Ramakant PrasadMd Shamim Warsi on निरहुआ के बीवी नं० 1 बनली मोनालिसाVishal gupta on मौका चाहीं एगो गीतकार अभिनेता केRajeshbhojpuria on मौका चाहीं एगो गीतकार अभिनेता केTagsBhojpuri


अभिषेक चड्ढा | Anjoria's Weblog\nTag Archives: अभिषेक चड्ढा\nगंगादेवी का बाद “गंगा रामजी” ले अइहें अभिषेक चड्ढ़ा\nPosted on फ़रवरी 27, 2012 by Anjoria\n“गंगा”, “गंगोत्री” आ “गंगादेवी” का बाद निर्देशक अभिषेक चड्ढ़ा अब अपना अगिलका फिलिम “गंगाराम जी” के तइयारी में लाग गइल बाड़न. अबही एह फिल्म के कथा-पटकथा पर काम करत अभिषेक चड्ढ़ा के कहना बा कि उनुका नज़र में गंगा से पवित्र दोसर कुछ नइखे. इहे वजह ह कि उनुका हर फिलिम के टाइटिल में गंगा शब्द जरूर जुड़ल रहेला.\nकसल पटकथा आ चुस्त निर्देशन खातिर जानल जाये वाला निर्देशक अभिषेक चड्ढ़ा के खासियत ई ह कि ऊ अपना फिलिमन के एतना गहिरा डिटेलिंग करेलन कि उनुका साथ काम करे वाला हर स्टार दुबारा उनुका साथे काम करे खातिर लालायित हो जाला. इहाँ ले कि खुद अमिताभो बच्चन उनुका निर्देशकीय समुझ के मुरीद हउवन.\nपिछलका तीन फिलिमन में हिंदी सिनेमा के एह महानायक को निर्देशित कर चुकल अभिषेक चड्ढ़ा के कहना बा कि अगर मौका मिलल त ऊ बड़का सितारन के लेके “गंगा किनारे वाला” नाम से एगो फिलिम जरूर बनइहे.\n(रंजन सिन्हा आ स्पेस क्रिएटिव मीडिया के रपट से)\nफिल्मकार में प्रकाशित किया गया | Tagged अभिषेक चड्ढा\t| Leaveareply\n“गंगादेवी” एक ट्रेंड सेटर फिल्म साबित होगी – अभिषेक चड्ढ़ा\nPosted on दिसम्बर 6, 2011 by Anjoria\nफिल्म में प्रकाशित किया गया | Tagged अभिषेक चड्ढा, गंगा देवी\t| 1 Reply\nRT @Arunstockguru: When FMCG is going up, #ITC isacigarette stock & when Cigarette stocks are going up, then #ITC is an FMCG stock and if… 45 minutes ago\nRT @Indumakalktchi: WHAT.... For what....???? Can Hindus ever have an eco system like this....??? twitter.com/KreatelyOSINT/… 45 minutes ago\nRT @noconversion: Many people ask for proof .... this is one of the proof that missionaries distribute money and convert, from 2010! https:… 47 minutes ago\nRT @DivyaSoti: This is so sad. A citizen of free India is helplessly forecasting his murder by Islamists just because he called for the his… 48 minutes ago\nRT @SanggitaT: You will not find one Muslim talking against Muktar Ansari but you can easily find many Hindus against Modiji.. That is the… 49 minutes ago


पूनम यादव – टटका खबर\nवाराणसी, 13 अप्रैल (वार्ता). ऑस्ट्रेलिया के गोल्ड कोस्ट में भइल 21वां राष्ट्रमंडल खेल में भारत के स्वर्ण पदक दिअवला का बाद आजु अपना पैतृक शहर वाराणसी लवटल पूनम यादव के जोरदार स्वागत कइल गइल. बाबतपुर के लाल बहादुर शास्त्री अंतरराष्ट्रीय हवाई अड्डा पहुंचना से पहिलहीं उनुका अगवानी में ढेरे नात-रिश्तेदार आ सैकड़न खेल प्रेमी पहुंच\nगोल्ड कोस्ट, 08 अप्रैल (वार्ता). भारत के पूनम यादव अपना लाजवाब प्रदर्शन से 21 वां राष्ट्रमंडल खेलन के भारोत्तोलन प्रतियोगिता के पंचवा दिने महिला 69 किलोग्राम वर्ग में अतवार का दिने भारत खातिर पोचवा स्वर्ण पदक हासिल कर लिहली. पूनम ई पदक अपना नजदीकी प्रतिद्वंद्वी इंग्लैंड के सराह डेविस के हराके जीतल बाड़ी. पूनम के


सत्यम के राजू अगर पहिलहूं रहतन, बहुते पहिले आ बार बार होखतन त ढेरहन कहानी बदल गइल रहती स. कहानियन में राजूइ पेंच आ गइल रहित. अइसनका राजूइ ट्विस्ट वाली कुछ कहानी एह तरे होखती सन....\nकहानी नंबर एक- नकली सोना, नकली सेना\nरावण राम से युद्ध का तइयारी में अंहकार से फूल रहल होखित.\nआपन संपत्ति के हिसाब किताब लगावत रहित कि लड़ाई के ओकरा मंजिल तक चहुँपावे खातिर हतना संपत्ति के जरुरत पड़ी. लंका में हतना सोना बा, हतना चांदी, ईहे सब हिसाब हित रहित. ५२ हजार सैनिक बाड़न आ एहि लोगन का बूते लड़ाई लड़ल जाई.\nरावण दरबार में अपना सोना का बारे में, अपना सेना के बारे में घोषणा करे खड़ा होखतन तले लेखपाल राजू खड़ा हो के कहित,\nमाफ करीं, दशानन. लंका में सोना हइले नइखे. हम कई साल से रउरा के फर्जी हिसाब देखलावत रहनी. हम सोना बेच के अयोध्या में ढेरे जमीन खरीद लिहले बानी. दशानन लड़ाई लड़े लायक संपत्ति रउरा लगे नइखे नू.\nतबले दोसर राजू सेनापति उठ खड़ा होखित आ कहित,\nदशानन, सांच कहीं त पहिले बतावल बावन हजार सैनिक नइखन असल में चालीसे हजार बाड़न. आ सांच कहीं त एहू पर सन्देह बा. हे दशानन, असल में कुछुवो पक्का नइखे..\nरावण भहरा जाइत ई सुन के. ना सोना बा ना सेना.\nअहंकार के जवाब बावे.... राजू.\nएह कहानी से हमनी के सीख मिलत बा कि हर समरथ दरबार में दू चार गो राजू रहसु, त घमण्ड करे के मौके ना आई.\nकहानी नंबर टू - एने त हइये नइखन.\nकौरव पाण्डव में युद्ध के तइयारी चलत रहित.\nपांच गो पाण्डवन का सोझा एक सई कौरव. पाण्डव लोग टेंशन में रहित.\nकौरव फुल कान्फीडेंस में रहितन कि जीत गइनी सन अब तऽ. पांच गो पांडवन के पीटे में टाइमे कतना लागी !\nतबहिये हस्तिनापुर के गृहमंत्री राजू उठ खड़ा होखितन आ बतलवतन,\nहे धृतराष्ट्र, रउरा लउके ला ना से हम रउरा के झूठहूं बतला रखले रहीं कि सौ गो कौरव बाड़न. खजाना में से सौ गो कौरवन के खाये पिये, टीए डीए के रकम पचावत जात रहीं. बाकिर अबहीं जब असली जंग के टाइम आ गइल बा त बतलाइये देत बानी कि हमनी का लगे बेकत हइये नइखन.\nधृतराष्ट्र पुछत बाड़न, काहे ? दुर्योधन दुशासन नइखन जा का ?\nगृहमंत्री बतलवतन, बस ईहे दू जने. सांच बाति त ई बा कि सौ गो कौरव के नाम कतहीं कवनो डाकुमेंट में दर्ज नइखे. बड़ से बड़ विद्वानो ना बतला सकस सौ के सौ कौरवन के नाम. बताईं बा केहू का लगे सौगो कौरवन के नाम ?\nभरल सभा में सभे बोल उठित, ना हमरा लगे त नइखै सौ कौरवन के नाम.\nधृतराष्ट्र दुर्योधन निराश हो जइतन आ महाभारत ना होखित. अतना तबाहियो ना होखीत.


नेताजी के बदनाम करे के साजिश – Anjoria\nDec 16, 2012 भोजपुरी, लस्टम पस्टम\nजान जा ए रामचेला, ई इंडियन लोग एकदमे बेवकूफ होला. जेकर बड़ाई करे के ओकर मार शिकायत करऽता लोग. बुझाता कि पेट में कलछुल घुमऽता. तनिको चैन नइखे. जवन बात के ईमानदारी आ सच्चाई के सबूत माने के चाहीं ओही के लेके मार मुंह चोरववले रहऽता लोग. अब भगवा झंडा वाला पार्टीं के अध्यक्ष जी के मामला लऽ. सब लोग उनका के घोटालाबाज बतावे खातिर मार अईंठऽता , मीडिया फरके चिल्ला रहल बा. आ ओकर सुनि के गिरहथ विश्वासो कऽ ले ता. लेकिन ई त बेवकूफी हऽ, बिलकुले नामसमझी हऽ. मीडिया तऽ पहिलहीं से पगलाइल बा लेकिन रामचेला तहरा अइसन हुशियार, चालाक आ बुद्धिमान लोग के का भइल बा कि गरीब किसान, मजदूर आ अइसने लोग के विकास कऽ के नया राजनीतिक विकल्प तइयार करे के कोशिश में लागल नेता के बदनाम करे के साजिश नइखे बूझि पावत. नइखे बुझात तऽ चुप रहे के चाहीं लेकिन ना ढोल बजा बजा के चारू इयोर गावत चलऽ ता लोग आ उनका के पद से हटावे के खातिर चल रहल प्रचार में साथ दे ता लोग.\nबाबा लस्टमानंद सुर्ती थूकि के रोसा चढ़ा के रामचेला से कहलें कि, ऊ कवन नेता बा ई पृथ्वी पर जे आपन बेटा-बेटी, दमाद, सार, भतीजा, भतीजी आ परिवार के आउर लोग के छोड़ के डराइवर, माली, चौकीदार आ नौकर के अपना कंपनी के डायरेक्टर बनावत होखो. अब देखऽ केतना बड़हन त्याग बा कि जेकरा के ऊ अपना कंपनी के डायरेक्टर बनावऽतारे ओकरा के ऊ नइखन जानत आ ना ऊ लोग जे डायरेक्टर बनऽता ऊ उनका के जानऽता. कइसन गुप्तदान बा ई. अइसन दर्जनों लोग बा जेकरा मालूम नइखे के ऊ नेता जी के कंपनी के डायरेक्टर हो गइल बा. आदमी से प्रेम के त इहे उदाहरण हऽ. ऊ माने नेताजी जेकरा के डायरेक्टर बनवले ओकरा सामने कभी ई ना जाहिर कइले कि ओकरा के एतहत बड़हन पद दिहेले बानी. इहां तऽ लोग दू दिन सुर्ती खिया देला तऽ मार डंका पीटत चलेला कि हम फलाने के सुर्ती खिअवनी हँऽ. नेताजी के ई काम के बड़प्पन ना कहब त का कहबऽ. अबहीं त उनकर महानता के एगो छोट हिस्सा सामने आइल बा. अभी कुछ दिन अउरी दम धरऽ त पता चली कि केतनाह लोग के ऊ बड़हन आदमी बनवले बाड़ें. लोग एगो छोट कंपनी खोले ला त बड़हन जगही जोहेला आफिस वगैरह बनावे के. लेकिन उनकर बड़प्पन देखऽ कि ऊ आपन कंपनी के कार्यालय अइसन गरीब इलाकन के झोपड़ियन में खोललें बाड़ें जहां बड़का त बड़का छोटको नेतवा जाये के ना चहिहें सन. नेताजी एकदम जमीन से जुड़ल आदमी बाड़े. जदि ई नेता जी के प्रधानमंत्री बना दिहल जाउ त उनका प्रेरणा से अइसन नेता लोग के संख्या बढ़ी जाई आ देश के कल्याण हो जाई. दुनिया भर में ई चर्चा होई, वाह रे इंडिया, जहां एगो गरीबो आदमी एगो कंपनी के डायरेक्टर बा आ हर दोसरका तीसरका झोपड़ी में एगो कंपनी के आफिस बा. जान जा, रामचेला कि कभी कभी त बुझाता कि नेताजी के बदनाम करे के ई साजिश हऽ.\nबाबा लस्टमानंद के बात सुन के रामचेला चकरा गइलें कि नेता जी के भलऽ कहीं कि बदऽ.\nआरक्षण, गुजरात, आ रहमान मलिक


रबी - विकिपीडिया\nरबी भारत आ आसपास के इलाका में एगो फसली सीजन हवे। ई सीजन के फसल अक्टूबर से मार्च की बिचा में जाड़ा में होखे लीं आ बसंत में इनहन के कटिया होखे ला। मुख्य फसल गोहूँ हवे। सीजन के अलावे एह फसल सभ के भी रबी के नाँव से भा रबी के फसल के नाँव से जानल जाला।\nशब्द के उत्पत्ती अरबी मूल से हवे जहाँ एकर मतलब बसंत होला। काहें से कि एह सीजन के फसल सभ पाक के बसंत में कटिया खाती तइयार होखे लीं, इनहन के नाँव रबी के फसल आ एह फसली सीजन के नाँव रबी पड़ गइल।\nरबी के फसल सभ के बोआई के समय अक्टूबर के बाद से नवंबर ले होला। ई मौसम के हिसाब से मानसून के बाद के समय होला। मानसून के समय, मने कि बरखा के रितु बीत जाए के बाद खेत झुरा के जोते लायक हो जालें तब एह फसल के बोआई सुरू होला। उत्तर प्रदेश आ बिहार नियर राज्य सभ में नद्दी के तीरे के काफी मैदानी जमीन अइसनो होखे ले जहाँ बाढ़ के पानी लागल रहे ला, ओकरे उतरे के बाद जोते लायक हो जाए पर ओह इलाका में खाली एही सीजन आ जायद में (सब्जी वाला फसल) सभ के खेती हो पावे ला। कभी-कभार जवना साल मानसून के बरखा कम होखे ले, ऊँचास खेत सभ में नहर से पानी रेंगावे के पड़े ला आ ओकरे बाद जोते लायक होखे पर फसल बोअल जाले जवना से कि बीया के जामे खातिर भरपूर नमी मिल सके।\nदिसंबर-जनवरी के जाड़ा भर धीरे-धीरे फसल बढ़े ले आ फरवरी के अंत में घाम तेज होखे सुरू होख्ले पर रेंडे आ फूटे सुरू होले। कटिया आ दंवरी के काम अप्रैल ले चले ला। एह इलाका सभ में गोहूँ नियर फसल के कबो कबो नोकसान भी हो जाला काहें कि जाड़ा के बाद बसंत में अचानक गर्मी बढ़े से अनाज भरपूर दाना वाला होखे से पहिलहीं पाके सुरू हो जाला। अप्रैल में आवे वाला झाकोरदार आ पाथर के साथ होखे वाली बरखा से भी फसल के नोकसान होला।\nइहो देखल जाय संपादन\n↑ Balfour, Edward (1885). The Cyclopaedia of India and of Eastern and Southern Asia (3 संस्क.). London: Bernard Quaritch. प. 331. ओरिजनल से 2014-04-15 के पुरालेखित. Unknown parameter |deadurl= ignored (मदद)\nई खेती-किसानी भा कौनों फसल संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=रबी&oldid=585703" से लिहल गइल\nLast edited on9जून 2018, at 17:16\nएह पन्ना पर आखिरी बेर संपादन9जून 2018 के 17:16 बजे भइल रहल।


रवि किशन – टटका खबर\nतजिया निकाले के इजाजत देबे से मना कर दिहलसि सुप्रीम कोर्ट. यूपी के शिया नेता सैयद कल्बे जव्वाद अदालत से गोहार लगवले रहलें कि मोहर्रम पर तजिया जुलूस निकाले के इजाजत दीहल जाव जइसे कि पुरी रथयात्रा के दीहल गइल रहुवे. अदालत कहलसि कि पुरी रथ यात्रा से तजिया के तुलना ना कइल जा सके.\nजौनपुर 17 मार्च (वार्ता). भोजपुरी सिनेमा के मेगास्टार रवि किशन काल्हु राति जौनपुर के शाही किला में हो रहल तीन दिन के जौनपुर महोत्सव में शामिल भइलें. एह मौका पर कहलें कि उन्नाव में फिल्म सिटी बनावे के प्रस्ताव स्वीकार हो गइल बा. फिल्म सिटी बनला से प्रदेश में फिल्म उद्योग के बढ़ावा मिली. रवि


रिंकू घोष दुश्मनी निभा रहल बाड़ी – Anjoria\nरिंकू घोष दुश्मनी निभा रहल बाड़ी\nअपना हालही रिलीज भोजपुरी फिल्म “आखिरी रास्ता” में सफलता के परचम लहराये वाली रिंकू घोष अब “दुश्मनी” में मुख्य नायिका के किरदार करे जा रहल बाड़ी. फिल्म में रिंकू घोष के नायक का रूप में विराज भट्ट बाड़न. रिंकू घोष के किरदार बहुते खास बा. आजु का दिन में भोजपुरी सिनेमा के नायिका लोगन में रिंकू घोष अइसन कलाकार बाड़ी जेकर नाम बिका रहल बा. वितरक उनुका फिल्मन खातिर मुँहमाँगा दाम देबे के तइयार बाड़न त दर्शक उनकर फिल्म देखे खातिर हर बाधा पार कर के सिनेमा हाल में भीड़ लगवले रहेले. “बिदाई”, “मृत्युंजय”. आ “आखिरी रास्ता” के मिलल सफलता के बाद हर चुनौती वाली भूमिका खातिर निर्माता आ निर्देशक के जेहन में जवन पहिला नाम उभरेला ऊ रिंकू घोष के होला. “दुश्मनी” के निर्माता दुर्गा प्रसाद मजुमदार हउवें.\n२५ फरवरी से रिलीज हो रहल बा तू जान हऊ हमार


टटका खबर, बुध, १४ अप्रैल – Anjoria\nअप्रैल 14, 2010 news in bhojpuri, टटका खबर\nजबान फिसलल त बर्दाश्त हो सकेला बाकिर चाल फिसलल ना\nअपना बेलगाम टिप्पणियन का चलते अक्सरहां विवादन में घेराये वाला विदेश राज्यमंत्रि शशि थरुर अबकी अपना चाल चलन का चलते फँस गइल बाड़े. दू गो शादी कर चुकल आ दुनु में असफल रहल शशि थरुर अब तीसरी शादी करे का फेर में बाड़े. शादी त जब होखी तब होखी बाकिर अबहिये से दुनु के नाम विवाद में आ गइल बा. बतावल जा रहल बा कि शशि थरुर के एह प्रेमिका के कोच्चि का आइपीएल टीम के पाँच फीसदी हिस्सेदारी असहीं दे दिहल गइल बा. अब अतना त सभे जानत बा कि बिजनेस में असहीं कुछ ना होखे आ एहिजा त केन्द्र के एगो मंत्री शामिल बा पूरा कहानी में. आवाज उठ रहल बा कि कोच्चि टीम के आइपीएल में शामिल करे में सबकुछ साफे बा कि कहीं कुछ करियो बा! बाकिर हमनी के प्रधानमंत्री जी कहले बाड़न कि जब तक पूरा मामिला समुझ नइखे लिहल जात तब ले शशि का पक्ष भा विपक्ष में कुछ ना कहल जा सके.\nयुलिप निवेशक हर हाल में सुरक्षित रहीहें\nसेबी आ इरडा के अधिकार क्षेत्र का विवाद में घेराइल युलिप का निवेशकन के निश्चिंत करावत लाइफ इंस्योरेंस काउन्सिल के अध्यक्ष माथुर कहले बाड़न कि कोर्ट से चाहे जवन फैसला आवे निवेशकन के धन पूरा तरह से सुरक्षित बा. अगर नुकसान होखी त कम्पनियन के. माथुर इहो कहलन कि पिछला दस साल से ठीक ठाक चलत आ रहल युलिप में अचके सेबी काहे टँगड़ी फँशवलस ई समुझ में नइखे आवत. इरडा के नियम कायदा सेबी से सख्त बा. हर तरह के चार्ज के सीमा तय कर के रखले बा इरडा आ निवेशकन के हित खातिर हमेशा सचेतो रहेला इरडा.\nगुट निरपेक्ष देशन खातिर दिहल भोज में भारत के नेवता ना मिलल\nगुट निरपेक्ष आन्दोलन के संस्थापक सदस्य रहल भारत के अमेरिका के उपराष्ट्रपति जो बिडेन का तरफ से भोज के नेवता ना मिलल जबकि भोज गुट निरपेक्ष देशन के दिहल गइल. बाद में अमेरिकी प्रशासन कहलस कि ओहि देशन के बोलावा भेजल गइल रहे जे एनपीटी पर दस्तखत कर चुकल बा. भारत एनपीटी पर दस्तखत नइखे कइले से ओकरा के ना बोलावल गइल. मनमोहन सिंह एघरी अमेरिके गइल बाड़न.\nराहुल डा॰अम्बेडकर के माला ना पहिरा सकीहें\nअम्बेडकर जयन्ती का दिन अम्बेडकर नगर से अपना प्रचार यात्र के शुभारंभ करे का हड़बड़ी में पहिले त कांग्रेस भुला गइल कि ओकरा बैनर पोस्टर पर अम्बेडकरो के फोटो रहे के चाहीँ. जब ओह पर विवाद तूल पकड़ लिहलसि त आनन फानन में नया पोस्टर छपवावल गइल. फेर गलती हो गइल कि अम्बेडकर के मूर्ति पर माला चढ़ावे के अनुमति समय पर ना लिहल गइल. काल्हु एगो आवेदन प्रशासन के मिलल कि राहुल डा॰ अम्बेडकर के मूर्ति पर माला चढ़ावल चाहत बाड़े. प्रशासन अब जाँच करवा रहल बा कि सुरक्षा व्यवस्था देखत अइसन हो पाई कि ना.\nसगोत्री विवाह खाप पंचायत के मंजूर नइखे\nहरियाणा आ अगल बगल के खाप पंचायत के महापंचायत काल्हु अपना बैठक में फैसला लिहलसि कि एह मामिला में कोर्ट के फैसला ओकरा मंजूर नइखे आ सगोत्री विवाह करे वालन के हत्या का आरोप में सजायाफ्ता लोगन के हर तरह के कानूनी सहायता दिहल जाई. इहो मांग कइले बा लोग कि हिन्दू विवाह अधिनियम में संशोधन कर के सगोत्री विवाह पर रोक लगा दिहल जाव.\nव्यापारियन के ट्रेन से फेंके के बात गलत निकलल\nबलिया में ट्रेन से तीन गो पशु व्यापारियन के फेंके के मामिला झूठ निकलल. भइल ई रहे कि तीन गो व्यापारी शराब का नशा में कवनो बात पर अपने में झगड़ पड़लन. ओही दौरान एगो व्यापारी नीचे गिर गइल. ओकरा बाद दु गो अईरी व्यापारी धीरे चलत ट्रेन से उतर गइलें आ केस बनवलें कि ओह लोग के फेंक दिहल गइल रहे. चउथका व्यापारी पशुवन का साथे आगा चल गइल. पुछताछ में सगरी बात बक दिहले लोग.\nदाढ़ी बाबा पर टिकट जारी होखी\nपूर्व प्रधानमंत्री आ बलिया के सांसद रहल चन्द्रशेखर के जन्मदिवस का अवसर पर १७ अप्रैल के डाक विभाग पाँच रुपिया के टिकट जारी करे जा रहल बा. दिल्ली का विज्ञान भवन में आयोजित कार्यक्रम में उपराष्ट्रपति हामिद अंसारी का हाथे एकरा के जारी कइल जाई. बलिया के लोग श्रद्धा आ प्रेम से उनका के दाढ़ी बाबा कहत रहे.\nसिवान जिला में बन्दूक बनावे वाली छोटहन फैक्टरी पकड़ाइल\nसिवान जिला का गोरेयाकोठी में लाको टोला में मनोज शर्मा का घर में पिछला कई साल से चल रहल बन्दूक बनावे वाली फैक्टरी के भंडाफोड़ हो गइल. मनोज शर्मा के गिरफ्तार कर लिहल गइल बा. मौका पर से सात गो तइया कट्टा, एक दर्जन बैरल, बन्दूक के बट आ कई गो दोसर सामान पकड़ाइल बा.\nबिहार के अठाइस शहरन के सूरत बदल दिहल जाई\nबिहार सरकार ४२५ करोड़ खरच कर के राज्य के अठाइस गो शहरन के कायाकल्प करे जा रहल बिया. एह शहरन में छपरा, सीवान, आरा, आ बेतिया शामिल बाड़ी सँ. एह योजना में शहरन के निकायन में ढाँचागत सुधार, होल्डिंग टैक्स के कंप्यूटरीकरण, दोहरा लेखा प्रणाली, आ जीआईएस मैपिंग वगैरह करवावल जाई.\nआईपीएल तीन में सेमीफाइनल के जगहन खातिर अबहियो जंग जारी बा\nकाल्हु का मैच में कोलकाता नाइट राइडर्स के हरा के चेन्नई के सुपर किंग्स अंक तालिका में कूद के दुसरका जगहा पर चहुँप गइल. आजु के मुकाबिका राजस्थान रायल्स आ रायल चैलेंजर्स बेंगलुरु का बीच होखे जा रहल बा.दुनु टीमन खातिर आज के मैच जीतल बहुत जरुरी बा बाकिर जीती त केहू एके.


नयी दिल्ली, 17 अगस्त (वार्ता). भारत रत्न आ प्रधानमंत्री रह चुकल अटल बिहारी वाजपेयी जी के आखिरी सफर में आजु राजधानी में जन सैलाब उमड़ पड़ल आ देश के दूर दराज इलाको से आइल लाखो लोग तिक्खर घाम आ उमस भर मौसम का बावजूद एहमें शामिल भइलें.\nराजधानी के आईटीओ के नियरा दीनदयाल उपाध्याय मार्ग पर पार्टी मुख्यालय से जब दू बजे आखिरी यात्रा शुरू भइल त लोग भावुक हो गइल आ आँख नम हो गइल. माहौल ‘वाजपेयी अमर रहे’ अउऱ ‘वंदे मातरम’ के नारन से गुंजायमान हो गइल. सबेरहीं से राष्ट्रीय राजधानी क्षेत्र आ देश के दूरदराज इलाकन से आइल लोग अपना प्रिय नेता के आखिरी दर्शन करे ला लाखन का तादाद में उमड़ पड़ल. आखिरी यात्रा के पूरा राह पर लोग उनुका पार्थिक शरीर पर फूल बरसावत गइल. ई आखिरी यात्रा लगभग सात किलोमीटर के रहल आ आईटीओ, दिल्ली गेट, दरियागंज अउर शांतिवन से होखत राष्ट्रीय स्मृति स्थल चहुंपल.\nएह मजल (शव यात्रा) में प्रधानमंत्री नरेन्द्र मोदी आ पार्टी अध्यक्ष अमित शाह, गृह मंत्री राजनाथ सिंह, मध्यप्रदेश के मुख्यमंत्री शिवराज सिंह चौहान, केंद्रीय मंत्री विजय गोयल समेत अनेके खासमखास लोग पैदल चल के स्मृति स्थल चहुंपल. आजु ले कवनो दोसर उदाहरण नइखे जब कवनो प्रधानमंत्री कवनो काम ला अतना लमहर दूरी पैदल चलल होखसु. बाकी लोग त बीच बीच में सुस्तातो रहुवे बाकिर पीएम मोदी आ अमित शाह पूरा दूरी पैदले चलि के आइल.\nआखिरी सफर पर वाजपेयी जी के पार्थिव शरीर के तिरंगा में लपेटके फूल माला का साथ सेना के वाहन में ले जाइल गइल. सेना के जवान वाजपेयी जी के पार्थिव शरीर के कंधा दे के वाहन पर रखलें. वाहन पर चारों ओर फूल माला से सजावल गइल रहुवे. एह मौका पर सुरक्षा के कड़ा इंतजाम रहुवे आ सुरक्षा अधिकारी लगातार नजर बनवले रहुवे.\nराजकीय सम्मान का साथ अटलजी पंचतत्व में विलीन\nपारंपरिक विधि विधान, ग्वालियर से खास तोर पर बोलावल गइल पण्डितन के मंत्रोच्चार आ भक्तन के गगनभेदी नारन का बीच पूरा राजकीय सम्मान से बाजपेयी जी के आखिरी संस्कार करावल गइल. आ एकरा साथही उनुकर पार्थिव शरीर पंचतत्व में विलीन हो गइल.\nराजधानी के शांतिवन के नियरा राष्ट्रीय स्मृति स्थल पर भारत रत्न वाजपेयी जी के गोद लीहल बेटी नमिता भट्टाचार्य उनुका के मुखाग्नि दिहली आ शस्त्र दाग के वाजपेयी जी के आखिरी सलामी दीहल गइल.\nएहसे पहिले राष्ट्रपति रामनाथ कोविंद, उप राष्ट्रपति एम. वेंकैया नायडु, प्रधानमंत्री नरेंद्र मोदी, लोकसभा अध्यक्षा सुमित्रा महाजन, उच्चतम न्यायालय के मुख्य न्यायाधीश दीपक मिश्रा, रक्षा मंत्री निर्मला सीतारमण, थल सेना प्रमुख जनरल बिपिन रावत, वायुसेना प्रमुख एयर चीफ मार्शल बी एस धनोआ अउर नौसेना प्रमुख एडमिरल सुनील लांबा वाजपेयी जी के पार्थिव शरीर पर पुष्पचक्र अर्पित कइलें.


लाल लाल ओठवा से बरिसे ललईया – Anjoria\nलाल लाल ओठवा से बरिसे ललईया\nफरवरी 15, 2011 लाल लाल ओठवा से बरिसे ललईया\nहो कि रस चुवेला\nजइसे अमवा का मोजरा से रस चुवेला\nलागे वाली बतिया ना बोलऽ मोरे राजा\nहो करेजा छूवेला\nतोरी मीठी मीठी बोलिया हो करेजवा छूवेला\nअँखिया चुरावेलू त हंसेला कजरवा\nहो हँसेला कजरवा\nजिया के जंजाल भइल हमरी सूरतिया\nजहाँ जाईं तहाँ लोगवा डगरि रोकेला.\nजइसे अमवा का मोजरा से रस चूवेला\nहो कि रस चूवेला.\nचिरई का पीछे पीछे लागल बा बहेलिया\nलागल बा बहेलिया\nचिरई का जलवा में फँसल बहेलिया\nगोरी हमके छोड़ाव हो गोहार करेला\nहो करेजा छूवेला.\nतोरी मीठी मीठी बोलिया करेजवा छूवेला\nघूमि घूमि देखऽतारऽ काहे मोर चलवा\nतनिक छहाँई लऽ घमाई जाई गलवा\nघमाई जाई गलवा\nचलीं चाहे घमवा में बइठी चाहें छहँवा में\nगोरे गलवा का पीछे केहू काहे मूवेला\nअँजोरिया पर पहिले से मौजूद दोसर गीत\nअब हम कइसे चलीं डगरिया\nमोरे करेजवा में पीर\nलुक छिप बदरा में चमके जइसे चनवा़\nकरीला छठ बरतिया हो केकरा ला\nबरबाद कजरवा हो गइलें\nहोली गीत – अँखिया भइली लाल, रात भर जगवलऽ ए बलमुआ\nहोली गीत – छुट्टी दे दीं, घरे जाइब. बीबी पर बा खतरा.\nमुहम्मद रफी के गावल भोजपुरी गीत सोनवा के पिंजरा में\nलागी नाहीं छूटे रामा फिलिम के गीत – जा जा रे सुगना जा रे\nबिदेसिया फिलिम के गीत – बनि जइहों बन कै जोगिनिया हो रामा\nबिदेसिया फिलिम के गीत – बनवारी हो हमरा के बलमा गँवार\nबिदेसिया फिलिम के गीत – हँसि हँसि पनवा खियवले बेइमनवा\nगंगा किनारे मोरा गाँव फिलिम के गीत – दुलहा धीरे धीरे चलऽ\nदेवरा कटले बावे गाल…\nसुनीं एगो होली के जोगीरा…\nकल्पना के आवाज में – प्यार के रोग भइल\nशारदा सिन्हा के आवाज में विवाह गीत\nमदन राय आ साथियन का आवाज में फेंकि दिहले थरिया बलम गइले झरिया\nदिनेश लाल निरहुआ आ खूशबू राज का आवाज में हमके बनारस घूमाई दऽ\nकल्पना के आवाज में आरा हिले छपरा हिले\nमनोज तिवारी आ साथियन का आवाज में अन्ताक्षरी\nभोजपुरी सिनेमा के पहिलका आयटम डाँस\nकाहे बँसुरिया बजवले


टटका खबर : 12 सितंबर 2014 – टटका खबर\nअपराध उत्तर प्रदेश खेल चुनाव देश-दुनिया बिहार मनोरंजन राजनीति व्यापार शिक्षा\nSep 11, 2014 इलाहाबाद, इस्लामिक स्टेट, कबड्डी, गोरखपुर, जनधन खाता, जौनपुर, दवा घोटाला, धर्म परिवर्तन, नरेन्द्र मोदी, पटना, पिस्टोरियस, फिदायिन हमला, बराक ओबामा, बलिया, बैडमिंटन, भदोही, मऊ, योगी आदित्यनाथ, रक्सौल, रिचर्ड कील, लखनऊ, वाराणसी, शेयर बाजार, सारण, सिवान, सीतामढ़ी, सोना चाँदी\nटटको में टटका खबर भोजपुरिका डाॅट काॅम पर प्रकाशित होखल करी आ दिन भर के खबर बिटोर के बाद में एहिजा सिलसिलेवार डालल जाई.\nकरोडों रूपिया के सारधा चिट फंड घोटाला में आरोपी आ पश्चिम बंगाल के पुलिस महानिदेशक रहल तृणमूल कांग्रेस नेता रजत मजुमदार के 16 सितंबर तक ले सीबीआई के हिरासत में भेज दिहल गइल बा.\nअमेरिकी अंतरिक्ष एजेंसी आ भारतीय अंतरिक्ष अनुसंधान संगठन का बीच मंगल ग्रह अभियान खातिर समझौता हो सकेला.\nभारत के नियंत्रक आ महालेखा परीक्षक रहल विनोद राय आजु एगो टीवी साक्षात्कार में दावा कइलन कि प्रधानमंत्री रहल मनमोहन सिंह के2जी स्पेक्ट्रम आ कोयला ब्लाक आवंटन घोटाला के जानकारी रहुवे आ आगाह कइला का बावजूद उ एकरा के रोके खातिर कुछ ना कइलन.\nपीएम बनला का बाद नरेन्द्र मोदी पहिला बेर गुजरात जाए वाला बाड़न आ हर साल का तरह एहु साल अपना माई से आशीर्वाद लेबे जइहें.\nदिल्ली में भाजपा सरकार बनावे वाला बयान के कांग्रेेस शीला दीक्षित के निजी राय बतवले बिया आ कुछ कांग्रेसी अतना नाराज बाड़ें कि शीला के पार्टी से निकाले के मांग करत बाड़ें.\nसारधा चिट फंड घोटाला में आजु दुसरको दिने तृणमूल कांग्रेस के सांसद सृंजय बोस से सीबीआई पूछताछ कइलसि.\nदेश के सगरी विश्वविद्यालयन में विवेकानंद पीठ के स्थापना करे के बात आजु केन्द्रीय शिक्षा मंत्री स्मृति ईरानी कहले बाड़ी.\nदिल्ली से आगरा का बीच हाईस्पीड ट्रेन के आजु दुबारा परीक्षण कइल गइल आ गाड़ी 103 मिनट में दिल्ली से आगरा चहुँपल. योजना 90 मिनट में चहुँपावे के बा. एहसे रेल ट्रैक में जरूरी सुधार करे के काम चलत बा.\nदेश के नौ गो राज्यन में तीन गो लोकसभा आ 33 गो विधानसभा सीटन ला 13 सितंबर के होखे वाला उप चुनाव खातिर प्रचार बियफे का साँझ से बन्द हो गइल.\nभारतीय नौसेना के ओकर पांचवां पी..8आई टोही विमान मिल गइल बा जवना के तमिलनाडु के अराक्कोणम स्थित नौसेना के रजाली हवाई अड्डा पर तैनात कइल गइल बा. ई विमान समुद्र में लमहर दूरी ले उड़ान भर सकेला.\nपश्चिम बंगाल में तृणमूल कांग्रेस के महिला शाखा सीबीआई दफतर का बाहर बेमियादी प्रदर्शन करे के एलान कइलसि. सारधा चिट फंड घोटाला के जाँच गँवे गँवे ममता बनर्जी का तरफ बढ़त लउकत बा.\nदिल्ली के मुख्यमंत्री रहल आ केरल के राज्यपाल रहल कांग्रेसी नेता शीला दीक्षित के कहना बा कि अगर दिल्ली में भाजपा सरकार बना सके त बना लेव. ई बढ़िया बात होखी.\nपिछला दू हप्ता से रेल अधिकारी गोरखपुर मुजफ्फरपुर पैसेंजर ट्रेन के खोजे में लागल बाड़े बाकिर ट्रेन मिलत नइखे. बतावल जात बा कि पिछला बेर ओकरा के 25 अगस्त का रात हाजीपुर टीसन पर देखल गइल रहे ओकरा बाद से ओकर पता ठिकाना नइखे मिलत.\nगोरखपुर में स्पेशल टास्क फोर्स के टीम दू गो अपराधियन के असलहा समेत गिरफ्तार कइले बिया.\nइलाहाबाद उच्च न्यायालय बार एसोसिएशन अपना हिन्दी दिवस समारोह में हिंदी के क्षेत्र में योगदान देबे वाला आ हिंदी विधि पत्रकारिता से जुडल अधिवक्ता लोगन के बियफे का दिने सम्मानित कइलसि.\nआरक्षित श्रेणी के अभ्यर्थियन के अउर फायदा चहुँपावे का मकसद से उत्तर प्रदेश सरकार आदेश दिहले बिया कि भरती खातिर जारी होखे वाला विज्ञापनन में सामान्य श्रेणी का बदले अनारक्षित लिखल जाव. एहसे अब आरक्षण कोटा वाला उम्मीदवारन में से तेज उम्मीदवारन के अलगा बहाली मिल जाई आ कोटा के फायदो बरकरार रह जाई.\nगोरखपुर के गोरखनाथ मन्दिर में ब्रह्मलीन महन्त दिग्विजयनाथ के 45वीं पुण्यतिथि का मौका पर बोलावल योग एवं अध्यात्म सम्मेलन में मशहूर योग साधक ब्रह्मचारी दासलाल कहनी कि हमनी के मन शक्तियन के पुंज ह. योग साधना के भारत भूमि के अमर धरोहर बतावत कहनी कि एकरा बिना देवतो लोग परमपद ना पा सके.\nबलिया के रसडा इलाका में बुध का रात एगो मामूली विवाद झगड़ा में एगो नवही के पीट पीट के मुआ दिहल गइल.\nलखनऊ में सुरक्षा आ यातायात व्यवस्था चाकचौबंद करे खातिर 70 गो चौराहा पर सीसीटीवी कैमरा लगावल जाई. ई काम आजु बियफे से शुरू हो गइल बा.\nलखनऊ के हसनगंज क्षेत्र में प्रतियोगी परीक्षा के तइयारी करे वाला एगो नवही कवनो कारण से आजु फांसी लगा के मर गइल.\nवाराणसी कैण्ट इलाका में बुध का रात एगो पांच हजार रुपिया के इनामी बदमाश के गिरफतार कर लिहलसि.\nसारनाथ पुलिस दू गो रंगदारन के गिरफ्तार क लिहलसि जे लोग एगो किराना व्यापारी से पाँच लाख रुपिया के रंगदारी मांगत रहले.\nभड़काऊ भाषण का मामिला में चुनाव आयोग योगी आदित्यनाथ के चेतवले बिया कि एह तरह के भाषण मत करसु.\nवाराणसी के चेतगंज इलाका में बुध का रात एगो आदमी दुकान के शटर से फांसी लगाके जान दे दिहले बावे.\nलखनऊ के मशहूर संगीत संस्थान भातखंडे के कुलपति प्रो॰ श्रुति सडोलीकर काटकर के कार्यकाल छह महीना खातिर बढ़ा दिहल गइल बा. एह खातिर कुलाधिपति आ यूपी के राज्यपाल रामनाईक मंजूरी दे दिहलन.\nबलिया के एगो अदालत ने अपहरण आ कुकर्म के एगो मामिला में मुख्य अभियुक्त के 20 साल के जेल आ 20 हजार रूपिया जुर्माना के सजा सुनवलसि. पांच गो दोसर आरोपी सुबूत ना मिलला का चलते बरी.\nउत्तर प्रदेश सरकार राज्य के 44 गो जिला के सूखाग्रस्त घोषित करे का कवायद में जुटल.\nमऊ के घोसी कोतवाली इलाका में एगो चार साल के मासूम के कुदारी से काट के मुआ दिहल गइल बा. ओकर लाश नाला में फेंकल मिलल बा.\nजौनपुर जिला के सिकरारा इलाका के ताहिरपुर गांव में एगो महिला वकील के लाश फांसी पर लटकत मिलल.\nभदोही के औराई इलाका में ठनका गिरला से एगो लड़िका के मौत आ दू जने झँउसले.\nखबर आइल बा कि मुजफ्फरनगर कोर्ट अमित शाह के खिलाफ दायर चार्जशीट के ओकरा में मिलल कुछ गलती का चलते लवटा दिहले बावे.\nयूपी के राजधानी लखनऊ आ अगल बगल के इलाका में सबेरे झमाझम बरखा होखे के खबर बा. बतावल गइल बा कि आजु दिन भर रुक रुक के बरखा बूनी पड़त रही.\nसुशील मोदी के कहना बा कि नीतीश कुमार दवे घोटाला के दोषी नइखन, गोदाम आ नर्सिंग होस्टलो बनवावे में घोटाला भइल बा.\nसारण जिला के छपरा शहर इलाका में समाहरणलय का नियरा आजु बियफे का दिने एगो आदमी से डेढ़ लाख रूपिया लूट लिहल गइल.\nसिवान जिला के एगो अदालत बलात्कार के दोषी मिलल एगो नवही के 14 साल के जेल के सजा सुनवलसि आ साथही 50 हजार रुपिया के जुर्मानो लगवलसि.\nबिहार में पूर्वी चंपारण जिला के रक्सौल शहर का पनटोका से एनआईए पाकिस्तानी एजेंट आ जाली नोट के कारोबारी शारदा शंकर कुशवाहा के गिरफ्तार कइलसि.\nजबरिया एगो हिन्दू दलित औरत के धरम बदलावे के कोशिश करे का आरोप में बिहार के सीतामढ़ी जिला के पुपरी थाना इलाका में चार लोग के गिरफ्तार कइल गइल.\nपटना गाँधी मैदान में नरेन्द्र मोदी का सभा में भइल धमाका के जाँच करत एनआईए चार्जशीट दायर कइले बिया जवना में कहल गइल बा कि एह धमाका में नरेन्द्र मोदी के हत्या करे खातिर फिदायिन हमला के योजना बनल रहे. एह बारे में ‘फिदायिन’ हमलावर सरकारी गवाह बन गइल बा.\nबिहार के राजधानी पटना आ अगल बगल का इलाका में बदरी घेरले बा जवना से मौसम बढ़िया लागत बा.\nजनधन खाता अभियान में खुलल तीन करोड से अधिका खाता से बैंकन में 1500 करोड जमा आ गइल.\nबियफे का दिने लगातार तिसरका दिने शेयर बाजार गिरल आ 27 हजार से नीचे आ के बंद भइल.\nसोना चाँदी के दाम में आजु बियफहु के गिरावट देखे के मिलल.\nआल इंडिया नार्थ जॉन इंटर स्टेट बैडमिंटन चैम्पियनशिप 23 सितंबर से जालंधर के हंस राज स्टेडियम में आयोजित होखे जा रहल बा.\nविश्व कबड्डी लीग के मुकाबला 19 सितंबर से जालंधर के बर्लटन पार्क में करावल जाई.\nदुनू गोड़ से विकलांग ब्लेड रनर पिस्टोरियस के हत्या के आरोप से मुक्त क दिहले बिया जूरी, बाकिर उनुका के लापरवाही से होखे वाला हत्या के दोषी मानल जा सकेला आ 15 साल के जेल के सजा मिल सकेला.\nअमेरिका के राष्ट्रपति बराक ओबामा इस्लामिक स्टेट का खिलाफ सीरिया में ओकनी के ठिकाना पर हमला करे आ इराक में हमला बढ़ावे के आदेश दिहलन.\nजेम्स बांड सीरीज के मशहूर खलनायक रिचर्ड कील के बुध का दिने 74 साल का उमिर में निधन हो गइल. लोहा के दाँत वाला खलनायक के किरदार उहे करत रहलें.


टटका खबर (शुक, 14 अगस्त 2015, बलिया-छपरा) – टटका खबर\nसिवान जिला के दरौंदा थाना के हड़सर गाँव से तीन दिन से लापता पांच बरीस के लड़िका के लाश पुअरा में लुकावल मिलल. केहू ओकर हत्या क के पुअरा में दबा दिहले रहुवे. काल्हु बदबू होखे लागल तब लाश निकालल गइल.\n18 अगस्त का दिने पीएम मोदी पटना बक्सर फोर लेन सड़क के शिलान्यास करीहें आ सोन नदी पर कोइलवर पुल आ भागलपुर बाइपासो के शिलान्यास करीहें.\nगोपालगंज के मांझा इलाका के पथरा गांव में बुध के रात में एगो औरत के छुरा मार के हत्या कर दीहल गइल आ लाश उठा के पथरा स्कूल के छत पर फेंक दीहल गइल. बियफे का दिने लाश देख के पुलिस के खबर कइल गइल. लागत बा कि ओकरा से कुकर्म कइला का बाद ओकर हत्या क दीहल बा. ऊ औरत झझवां गांव के बतावल जात बिया.\nबिहार के दस गो डाक्टर किहां आयकर के छापा का बाद नाहियो त डेढ़ सौ करोड़ रुपिया के नाजायज संपति के पता चलल बा बाकिर आयकर विभाग कुछ बतावत नइखे. एह डाक्टर लोग के बैंक खाता आ लाकर सील कर दीहल गइल बा. एह डाक्टरन में पटना के डॉ. अनुज कुमार सिंह, डॉ. अशोक कुमार सिंह आ डॉ. राजन चौधरी, समस्तीपुर के डॉ. रति रंजन झा, डॉ. एमपी शर्मा आ डॉ. महेश ठाकुर, सिवान के डॉ. मोनतजिउर, मुजफ्फरपुर के डॉ. रामगोपाल जैन, मोतिहारी के डॉ. आशुतोष शरण आ सीतामढ़ी के डॉ. वरुण कुमार के नाम बा.\nदिनदहाड़े छपरा में भइल लूट में भगवान बाजार के भीड़ वाला इलाका में एगो कर्मचारी से झोरा में राखल दू लाख पैंसठ हजार रुपिया छीन लीहल गइल. लुटेरन के जानकारी अधिका के रहुवे काहे कि ऊ आदमी बैंक से 12 लाख 65 हजार रुपिया निकलले रहुवे बाकिर दस लाख बैंके में मौजूद ओह आदमी के दे दिहले रहुवे जेकरा खातिर रुपिया निकालल गइल रहे. एहसे ऊ दस लाख बाँच गइल लुटाए से.\nबेतिया शहर के किशन होटल में बियफे का भोर में 58 बरीस उमिर के बैंक ऑडिटर भरत साह के लाश मिलल. छपरा के रहे वाला भरत साह सेंट्रल बैंक ऑफ इंडिया के अहवर शेख शाखा के ऑडिट करे आइल रहुवन. पुलिस होटल के कमरा सील क के जाँच करे में लागल बिया बाकिर अबहीं ले कवनो सुराग नइखे भेंटाइल.\nझारखंड के सराइकेला ज़िला में सड़क हादसा में 13 गो काँवड़ियों के मरे के खबर बा. 11 लोग घवाहिल भइल बा. ई लोग सिवान के रहुवे.\nभाजपा नेतृत्व के प्लान बिहार चुनाव ले हमलावर अंदाज बनवले राखे के बा. काहे कि नरमाइल लउकला पर बिहार चुनाव में नुकसान उठावे के पड़ सकेला.\nभाजपा सांसद आर.के. सिंह काल्हु प्रधानमंत्री नरेन्द्र मोदी से मुलाकात क के भोजपुरी के संविधान के आठवीं अनुसूची में शामिल करावे के निहोरा कइलन. कहलन कि ई मुद्दा बिहार के जनभावना से जुड़ल बा.\nजेनरल टिकट राखे वाला लोग अब महज पन्द्रह रुपिया दे के पटना से खुले वाली पाँच गो गाड़ियन के स्लीपर कोच में बइठ के यात्रा कर सकीहें. एह गाड़ियन में राजरानी एक्सप्रेस, पटना-धनबाद इंटरसिटी एक्सप्रेस, पटना-सहरसा इंटरसिटी एक्सप्रेस, भभुआ इंटरसिटी आ पटना-इस्लामपुर इंटरसिटी एक्सप्रेस शामिल बा.\nगोरखपुर के बी.आर.डी. मेडिकल कॉलेज अस्पताल में इंसेफेलाइटिस से एह साल अबहीं ले सौ से अधिका मरीजन के मौत हो चुकल बा.\nआठ बरीस पहिले बलिया जिला के सोहांव से सेंट्रल बैंक के शाखा दोसर जगह ले जाए के विरोध करे वाला लोग पर मुकदमा लाद दिआइल रहुवे. काल्हु ओह मुकदमा से 42 गो लोग के आरोप मुक्त कर दिहलसि अदालत काहे कि ओह लोग का खिलाफ कवनो सबूत ना मिलल.\nहत्या के आरोपी रहल डा. अनिल यादव के यूपी लोकसेवा आयोग अध्यक्ष बनवला पर हाई कोर्ट के पूछल सवाल पर यूपी सरकार के कहना बा कि एह तरह के मुकदमा त अइसहीं दाखिल होत रहेला एहसे एह पर धियान दिहला के जरूरत नइखे. बाकिर अदालत सरकार से सगरी मुकदमन के पूरा जानकारी मंगले बिया.\nबलिया के कुछ लोग बिना नंबर के गाड़ी चलावल आपन शान समुझेलें. अब ओह लोग के शान पर धब्बा लगावे खातिर बलिया सीओ आदेश दिहले बाड़न कि बिना नंबर वाली सगरी गाड़ी सीज कर लीहल जाव. अगर कुछ दिन बाद अइसन गाड़ी मिली त ओह थाना के थानेदार नपा जइहें.\nबलिया जिला अस्पताल के फार्मासिस्ट लोग बियफे का दिने आपन काम बंद करे के सोचते रहे कि प्रशासन पुलिस बल भेज के अस्पताल के हालात सम्हार लिहलसि आ काम शुरु हो गइल.\nबिल्थरा रोड में दलित नवही नीरज के हत्या का मामिला मेंं दू गो अउरी आरोपी एजाज आ आमिर पुलिस का हाथे लाग गइले. आठ गो आरोपियन में से पाँच गो धरा गइल बाड़न सँ आ तीन गो अबहियों फरार बाड़न सँ.\nआजमगढ़ के किशुनदेवपुर गाँव के एगो आदमी के दामाद ओकरा बेटा के नौकरी धरावे का नाम पर पाँच लाख रुपिया वसूल लिहलसि आ नौकरी ना लगला का बाद रुपिया मंगला पर बीबी के छोड़ देबे के धमकी देत बा. पुलिस में अंबेडकर नगर जिला के एह आदमी का खिलाफ मुकदमा लिका गइल बा,\nजौनपुर के जलालपुर में वसूली करत एगो किन्नर के ओहिजा के किन्नर धर लिहले आ एहो हजाम बोला के ओकर माथ मुड़वा दिहले सँ. बाद में पुलिस में मामिला गइल त पुलिस के डर से ऊ हजाम फाँसी लगा के जान दे दिहलसि. अब दू गो पुलिस वालन के खिलाफ मुकदमा दर्ज हो गइल बा खुदकुशी खातिर उकसावे के.\nलखनऊ के गोमती नगर में एगो फर्जी विश्वविद्यालय सामने आइल बा जवन इंटरनेशनल नानओलंपिक यूनिवर्सिटी का नाम से चलावल जात बा. यूपी में एह घरी अनेके फर्जी यूनिवर्सटी चलत बाड़ी सँ जवना में वाराणसेय संस्कृत विवि (जगतपुरा,दिल्ली), महिला ग्राम विद्यापीठ (प्रयाग, इलाहाबाद), गाँधी हिन्दी विद्यापीठ (प्रयाग, इलाहाबाद), नेशनल यूनिवर्सिटी आफ इलेक्ट्रो काम्प्लेक्स (कानपुर), नेताजी सुभाषचंद्र बोस ओपन यूनिवर्सिटी (अचलताल, अलीगढ़), उत्तरप्रदेश विवि (कोसी कलां,मथुरा), महाराणा प्रताप शिक्षानिकेतन विवि (प्रतापगढ़), इंद्रप्रस्थ शिक्षा परिषद (नोएडा), आ गुरुकुल विवि (वृन्दावन, मथुरा) के नाम शामिल बा.\nतीन लाख तक के फसल ऋण पर ब्याज में दू रुपिया सैकड़ा के कमी करे के कहले बावे भारतीय रिजर्व बैंक. जवन सरकारी भा निजी बैंक किसानन के सालाना सात प्रतिशत ब्‍याज पर फसल ऋण दीहें उनुका के दू प्रतिशत ब्‍याज अनुदान दीहल जाई.\nशिवसेना के कहना बा कि राहुल गाँधी के दूध के दाँत अबहीं गिरल नइखे एहीसे उनकर सियासी बचपना गइल नइखे.


इलाहाबाद उच्च न्यायालय मायावती सरकार से तीन हफ्ता का भीतर जबाब मँगले बावे कि कैबिनेट सचिव शशांक शेखर सिंह का खिलाफ भठियरपन के आरोप में मुकदमा दर्ज करावे के अनुमति काहे ना दिहल जाव.\nराहुल गाँधी के कहना बा कि मायावती आ मुलायम जाति के राजनीति कइलन जवना चलते राज्य के विकास ना हो पावल.\nउप्र भाजपा आपन पहिलका सूची बुध का दिने जारी कर दिहलसि जवना में 143 उम्मीदवारन के नाम बा.\nराज्य के चार टुकड़ा करे का खिलाफ दायर एगो याचिका पर इलाहाबाद हाई कोर्ट आपन फैसला काल्हु बुध का दिने सुरक्षित राख लिहलसि.\nपरिवहन विभाग में कवनो तरह के हड़ताल पर छह महीना खातिर रोक लगा दिहल गइल बा.\nमाध्यमिक शिक्षा परिषद अगिला साल के इंटरमीडिएट आ मैट्रिक परीक्षा अगिला साल एक मार्च से शुरू होई. परीक्षा के पूरा कार्यक्रम काल्हु घोषित कर दिहल गइल. मैट्रिक परीक्षा में करीब सताइस लाख आ इंटर परीक्षा में करीब साढ़े छब्बीस लाख परीक्षार्थी इम्तिहान दीहें.\nबलिया के नगरा इलाका में परसिया गाँव में बुध का दिने भइल पुलिस मुठभेड़ का बाद नागालैण्ड के एगो ईनामी अपराधी के गिरफ्तार कर लिहल गइल, नागालैण्ड सरकार ओकरा पर एक लाख रुपिया के ईनाम घोषित कर के रखले बिया.\nआजमगढ़ के फूलोपुर विधानसभा सीट से सपा का टिकट पर विधायक चुनाइल अरूण कुमार यादव आ एगो पहिले विधायक रहल रामदर्शन यादव काल्हु भाजपा में शामिल हो गइलें. अरुण कुमार भाजपा सांसद रमाकांत यादव के बेटा हउवें.\nराज्य में निकाय चुनाव करवावे के इलाहाबाद हाई कोर्ट का आदेश पर सुप्रीम कोर्ट रोक लगा दिहले बिया. एहसे राज्य सरकार के बहुते राहत मिलल बा. अब राज्य सरकार के एकरा खातिर दू महीना अउरी मिल गइल बा.


सरकार बा तऽ विवादो बा – Anjoria\nमोदी जी जापान गइले. उहां जा के जान जा रामचेला तासा बजवले. कतहत बड़हन काम कइले. लेकिन आहु पर विवाद हो गइल. कई गो प्रगतिशील भाई लोग पेट बिगड़ गइल. अतने ना मोदी जी खदे जापान में कहले कि राजा और प्रधानमंत्री के गीता दीहला पर देश में विवाद हो जाई. बाबा लस्टमानंद कहले कि जब मनमोहन भइवा के सरकार गइल तऽ बुझाइल कि सब विवाद खत्म हो जाई पर जब से मोदी भाई अइले तबे से विवादो आ गइल. सरकार के सौ दिन भईल आ सौ गो विवाद लाग गइल ओकरा संगे. अब ई सब विवादन से बड़ा मुश्किल हो गइल बा. मुश्किल सरकारे के नइखे मुश्किल पाब्लिको के बा. अब देखऽ ना, जब सरकार बनल तबे एगो मंत्री के योग्यता पर विवाद हो गइल. लोग लागल कहे कि शिक्षा मंत्री के पद जोगे क्वालीफिकेशन नइखे. अब लोग ई योग्यता ना देखऽल कि उनका के मोदी जी बहिन कहेले आ ऊ राहुल जी के खिलाफ चुनाव लड़ली. अतने नाहीं ऊ सास बहू वाली एक्टर हई आ अतना रोइहें कि बरखा के दरकार ना परी.\nएकरा बाद विवाद हो गइल सेनाध्यक्ष के नियुक्ति पर. ई नियुक्ति के ले के पूर्व सेनाध्यक्ष आ आज के मंत्री जी विवाद पैदा कऽ दिहले. केहु तरह विवाद अभी पटाइल कि राजस्थान के अदालत एगो मंत्रीजी के बलात्कार के मामला में सम्मन भेज दिहलस. एकरा कसहुं मेटावल गइल आ प्रधानमंत्री जी विदेश यात्र पर निकलले कि एक बड़हन पत्रकार के महत्वाकांक्षा सरकार संसद दूनो सांसत में डाल दिहलस. बाब फेर कहले कि सरकार होई तऽ विवाद होखबे करी. हां अतना कम समय में आतना विवाद सचहु आश्चर्य में डाल दे रहल बा. कहल जाला नु कि ‘पूत के पांव पलने में लउक जाला’ ओसही ई कुल्ही विवाद कवनो नया इशारा तऽ नटा हऽ. हां, ई तऽ बात बा कि सौ दिन में सौ विवाद से सरकार आउर सरकारन से फरका बुझात बिया.\nPrevious Post: गजल\nNext Post: शायद पालिटिक्स अब कुछ बदल गइल बा (बतकुच्चन 168)